«Erabakitzeko eskubidea erdigunean jartzea lortu du Gure Eskuk» - Tolosaldea - Tolosaldeko ataria\nJosu Artutxa Dorronsoro 2020-04-17 18:34\nLehen giza-kate erraldoiaren atzetik hasi zen Juan Mari Iturrioz baliarraindarra Gure Eskuren dinamikan sartzen. Euskal Herri mailako proiektuetan parte hartzeaz gain, herrian nahiz eskualdean ere eragiten jakin du. Orain, alkate izan aurretik, beste proiektu bat du begiz jota.\nKasualitatez sortutako solasaldi batean piztu zitzaion eskualdeko herritarrak dinamizatzeko gogoa Juan Mari Iturriozi (Tolosa, 1963). Orduz geroztik, Gure Eskuk Tolosaldean duen taldearen barruan, Alegialdeko sei herrietako Abaltzisketa, Alegia, Amezketa, Baliarrain, Ikaztegieta eta Orendain ordezkari modura ari da lanean, herri horietan dinamikaren proiektuak aurkeztuz, eta herri mailan ekimenak aurrera eramateko ardurak hartuz. Beti ikusi izan du beharrezkoa herri dinamiketan parte hartzea, batez ere, herri txikietan. Hain justu, herriko alkate izatea egokituko zaio hamar hilabete barru.\nNoiz eta nolatan sartu zinen Gure Eskuren Tolosaldeko taldean?\nAurrez, informatua nengoen Gure Esku dinamikaz eta bere jardueraz, baina barrutik ezagutu gabea nuen. 2014ko giza-katean parte hartu genuen, Lazkaon. Hilabete batzuk beranduago, Tolosan bertso saio bat izan zen, eta lagunekin joan nintzen. Handik bueltan, Ikaztegietan gelditu ginen; kasualitatez, ondoko mahaian, Gure Esku dinamikako orduan, Gure Esku Dago ordezkariak zeuden. Haiekin hizketan hasi ginen, gure herrian ere zerbait egiten hasi beharko genukeela aipatuz. Lehen harremanetarako, bilera pare bat egin genituen beraiekin; ordurako, zenbait proiektu zituzten eskuartean, tartean, Tolosan egin beharreko galdeketa, eta horietan laguntzeko prest azaldu ginen.\nHerriko zinegotzia ere bazara.\nHerri txikietan, azkenean, beti kosta egiten da horrelako karguak hartzea. Guztiok ditugu beste zeregin edo lan batzuk, eta beraz, ez da erraza izaten jendea topatzea; are gehiago, herri askotan, alkatearen posizioa nola ikusten den jakinda. Niri alkate izatea proposatu zidatenean, onartu egin nuen. Hala ere, baldintza bezala jarri genuen alkatetza partekatua izatea; erabateko talde-lanean aritu nahi genuen zinegotziek. Gure asmoa alkaterik ez izatea zen, baina behartuta gaude herritar bat hala izatera.\nEskualdean ba al da auzolanerako kulturarik?\nAdinez nagusiagoak garenak, egia esanda, beste giro politiko batzuetatik igaro izan gara. Gure artean badago gutxieneko inplikazio bat; hala ere, zaila egiten zait mota horretako gazte asko topatzea, gure gurpilari jarraiki, dena eginda eman zaielako, agian. Gure artean askotan aipatu izan dugu, Alegialdean adibidez, kultur, politika edota kirol arloan, gazteen inplikazio falta sumatzen dela. Zerbait antolatzen denean, erantzuten dute, parte hartzeko asmoz azaltzen dira; baina kostata animatzen dira aurreko lan guzti horretan, ikusten ez den lan horretan parte hartzera. Bila joan ordez, guztia eskura ematen zaie askotan, eta posible da gure errua izatea, horrela hezi ditugulako.\n«Bila joan ordez, askotan, guztia eskura ematen zaie gazteei, eta posible da gure errua izatea, horrela hezi ditugulako»\nBesteak beste, bi giza-kate, herri galdeketa bat eta herritarron ituna gauzatu dira orain arte. Nolako balorazioa egiten duzu horien inguruan?\nBalorazioa oso ona da. Gure herrietan, agian, ez hainbeste. Hemen jendea euskaldun sentitzen delako, eta beraz, lan guzti hori egina zegoelako. Tolosan, Ibarran edota Villabonan, adibidez, bestelakoa da kontua. Bolumen handiagoa dute, eta nahiz eta aukerak handiagoak izan, arazoak ere gehiago izaten dira. Alegialdeako herrietan, esaterako, eskertzekoa da jendearen inplikazio maila, ez delako arazorik izaten.\nZertarako balio izan dute?\nAskorako balio izan dute, batez ere, ondorioak ateratzeko. Baliarrainen herri galdeketa egin zenean, %77ko parte hartzea izan zen. Hori ez da gertatzen Euskal Herri osoan. Estatus politiko berri honetan, erabakitzeko eskubidea erdigunean jartzea lortu da, Gure Eskuk egindako lanari esker. Une honetan, gako nagusietako bat da, mahai politiko guztietan azaltzen dena, eta euskal herritarron jarreragatik eta inplikazioagatik lortu da hori.\nOrain, berriz, 'Hamaika gara' izeneko ekimen berri bat sortu da.\nErabakitzeko eskubidearen aldeko sinadura bilketa masibo bat da. Gure Eskuk sustatutako ekimen bat da, baina harago doa, elkarlanean, beste talde eta eragile gehiagorekin ari gara lanean, Euskal Herri mailan. Jende asko ari da parte hartzen, izan ere, eskubide hau ez da Gure Eskuren eskubidea soilik, herritar guztiona da, eta beraz, erronka handi bat da. Herritar guztiok hartu behar dugu parte, ahalik eta sinadura gehien bilduz; horrela, gehienok eskubide horren alde gaudela erakutsiko dugu. Gainera, inplikazio handia eskatzen duen proiektua da, ez delako soilik herritar bakoitzaren sinadura hutsa, erakunde eta eragile desberdinen parte hartzea ere bermatu delako. Beharrezkoa izango da horien bultzada sendoa, hau guztia aurrera eramateko.\nHala ere, sinadura bilketaz harago doan proiektua da, ezta?\nBai. Maiatzerako nahiz ekainerako zenbait ekimen zeuden antolatuta, baina hauek atzeratzera behartuak izan gara. Udaberrian egitea zen asmoa, baina azkenean udazkenean gauzatuko dira. Mobilizazio erraldoiak nahiz ekintza txikiak uztartuko dira. Hamaika gara eguna ere antolatuko da. Bestetik, eskualde eta herri mailan, festa giroan, sinadura bilketak egingo dira, herritar horien inplikazioa lortu eta bultzatzeko asmoz. Sinadurak martxan daude jada, eta bada egitasmo bat, aldi berean, sinplea bezain xumea dena. Euskaraldian gertatu bezala, txapak soinean eramateak lortu zuen konplizitatea bilatu nahi da, kasu honetan, eskumuturrekoak salduko dira, sinatzen duten herritarrentzat. Ea udatik aurrera, ahalik eta herritar gehienak ikusten ditugun horiek jantzita.\nPolitika Abaltzisketa Alegia Amezketa Baliarrain Ikaztegieta Orendain Tolosa\nEneritz Maiz Etxarri api 17 Tolosaldea\nGure Esku dinamikak martxoaren 11n Hamaika Gara egitasmoa aurkeztu zuen, baina udaberrira begira zituen asmoak atzeratu behar izan ditu; erreferend...


Arrain ezkatek piztutako txinparta - Zientzia Kaiera\nArrain ezkatek piztutako txinparta\nPiezoelektrizitatearen printzipioei jarraiki, arrain hondakinetako kolagenoz egindako nanosorgailu biologikoa sortu dute Indiako bi ikertzailek. Besteak beste, harekin 50 LED argi urdin baino gehiago piztu daitezkeela egiaztatu dute. Gailu gardena, biobateragarria eta biodegradagarria denez, etorkizunean askotariko aplikazioak izan ditzake biomedikuntzaren alorrean.\nPizgailu elektriko bat nola dabilen, galdetu al diozue inoiz zuen buruari? Piezoelektrizitatea da gakoa. Zenbait kristal tentsio mekanikoen eraginpean jartzen direnean, dipolo elektrikoak agertzen dira barnean, eta karga elektrikoak azalean. Bada, fenomeno hori baliatzen dute pizgailu elektrikoek. Izan ere, kristal piezoelektriko bat daramate barruan, eta pizgailuari eragiten zaionean, kristal horren kontra talka egin, ondorioz karga elektriko handia metatu, eta txinparta sortzen da.\nKristal batzuek ez ezik, zenbait material biologikok ere badute piezoelektrizitatea; esaterako, arrain ezkatek daukaten kolagenoak badu propietate hori. Hain zuzen ere, arrain hondakinak berrerabilita energia sorgailu oso txikiak eraiki daitezkeela egiaztatu dute Sujoy Kumar Ghosh eta Dipankar Mandal Jadavpurko Unibertsitateko (Kalkuta, India) ikertzaileek. Applied Physics Letters aldizkarian eman dute haien lanaren berri.\n1. irudia: Ikerketa islatzen duten irudiak. Nanosorgailu malgua sortu dute arrainen hondakinetatik abiatuta, eta harekin 50 LED argi baino gehiago piztu daitezkeela egiaztatu dute. (Argazkia: Sujoy Kuman Ghosh eta Dipankar Mandal / Jadavpurko Unibertsitatea)\nDipankar Mandalek azaldu bezala, “lehenik bio-hondakinak bildu genituen arraina prozesatzen duen merkatu betetik: arrain gordinen ezkatak. Ondoren, desmineralizazio prozesuaren bitartez, gardenak eta malguak izan zitezen lortu genuen. Piezoelektrizitate biologikoan oinarritzen den eta alde bietan elektrodoak dituen nanosorgailu bat egin ahal izan genuen horrela”.\nKolageno nanozuntz bakarrak propietate piezoelektrikoak badituela jakina zen lehendik ere, baina orain arte inork ez zuen nanozuntz multzo baten errendimendua aztertu. “Ikusi nahi genuen ea zer gertatzen den kolageno nanozuntzen sorta batekin, arrain ezkatetan ondo lerrokatuta eta elkarri lotuta daudenean. Arrain ezkatetako kolagenoen piezoelektrizitatea nahiko handia dela ikusi dugu, eta neurketa zuzenen bitartez egiaztatu dugu hori”, gaineratu du Mandalek.\nHorrenbestez, ezkaten propietate hau zuzenean baliatzen duen nanosorgailu honek elektrizitatea sorrarazten du, estimulu mekaniko soilaren bitartez; bere horretan, jarraian bestelako tratamendu post-elektrikorik egin beharrik gabe. Mandalek dioenez, “ahalegin apartak egin diren arren, orain arte inor ez da gai izan energia sorgailu biodegradagarri bat egiteko, hain kostu txikiarekin eta urrats bakar batean”.\n2. irudia: Etorkizunean, ikerketa honek taupada markagailuetan ere aplikazioa izatea espero dute. (Argazkia: Steven Fruitsmaak / CC BY 3.0)\nEgiaztatu dutenez, ingurunean aurki daitezkeen askotariko energia mekanikoak baliatzeko ahalmena du asmakizunak: gorputzaren mugimenduak, makinen eta soinuen bibrazioak, haizea… Nanosorgailua behin eta berriz atzamarrarekin ukitze hutsarekin ere, 50 LED argi urdin baino gehiago pizteko adina energia sortzen da.\nGailuak etorkizunean erabilera potentzial ugari izan ditzakeela uste dute bi ikertzaileok; batez ere elektronika gardena, biobateragarria eta biodegradagarriari dagokionez. Esaterako, biomedikuntzan askotariko aplikazioak izan ditzake. Taupada markagailuen kasua azpimarratu du Mandalek: “Etorkizunean, nanosorgailua bihotzetan txertatu ahal izatea nahi genuke, taupada markagailuetarako. Bihotz taupadetatik eskuratuko luke energia, eta energia horri esker funtzionatuko markagailuak. Gero, degradatu egingo litzateke, haren egitekoak bukatutakoan. Bihotzaren ehuna ere kolagenozkoa denez, gure nanosorgailua biobateragarria izango litzatekeela aurreikusi daiteke”.\nSujoy Kumar Ghosh and Dipankar Mandal. High-performance bio-piezoelectric nanogenerator made with fish scale. Appl. Phys. Lett. 109, 103701 (2016); http://dx.doi.org/10.1063/1.4961623\nArgitalpen-data: 2016/09/21 · Atala: Dibulgazioa, Kolaborazioak\nAmaia Portugal Bacillus generoko bakterioen esporak uzkurtu egiten dira ingurunea lehorra denean, eta zabaldu hezetasuna dagoenean. Mugimendu hori baliatuta, lurrunketa […]


VII. Magia Mostra aste bukaeran — Elgetako UdalaTelegram GlyphTelegram Glyph\nVII. Magia Mostra aste bukaeran\n2011-05-05T11:36:00+02:00 2011-05-05T11:36:00+02:00 2011-05-05T11:36:00+02:00\nJuan Tamariz mago ezaguna izango dugu aste bukaeran Elgetako Espaloian eta bi emanaldi eskainiko ditu: maiatzaren 6an, barikua, egingo du lehen emanaldia, eta maiatzaren 7an, zapatua, bigarrena. Emanaldi biak 22:30ean hasiko dira. Sarrerak on-line eros daitezke, edo Espaloia Kafe Antzokian bertan. Domekan, berriz, kalean izango da magia. Tangorditos bikote artistikoak egingo du emanaldia 12:30ean, plazan.\nTamarizek, bi emanaldi\nJuan Tamariz-Martel Negrón kartomagian aditua eta espezializatuta dagoen ilusionista da, nagusiki hurbileko magia motan. Kartetan espezializatutako mago edo azti gisa, mundu guztian arte honetako aditu handi gisa errespetatua da, denen begirunea irabazi duelarik, esku jokoetan ikusleen arreta desbiratzen maisu da.\nHorretaz gain bere ekitaldiak bere umore bizi eta berezi, lotsagabekeri eta hitz jario amaigabeaz beterik egon ohi dira, ezaugarri guzti horiek sekulako arrakasta eman diote. Ikusleek gehien oroitzen dutena Tamarizek bere trukoa ongi atera ostean bibolin "ikustezina" ero baten gisa joka hasten denekoa da, beste ezaugarri aipagarria umore ironikoz bere burua "sexsymbol" gisa aurkezten duenekoa da, emakume guztiak bere atzetik dauzkala esanaz.\nSarrerak erosgai daude on-line edo Espaloian bertan. Kontuan hartu on-line erosketak kudeatze gastu batzuk dituztela eta 1,5 euro gehiago balio dutela.\nSarrerak bi prezio dituzte: bazkideendako 20 euro. Gainontzekoendako 25 euro.\nhttp://www.kulturalive.com/index.php?len=eus&id=1181 (OSTIRALeko saioa)\nhttp://www.kulturalive.com/index.php?len=eus&id=1182 (ZAPATUko saioa)\nDomekan, magia plazan\nDomekan, berriz, Maximiliano Stiak eta Walter Darío Garibottok osatutako Tangorditos bikote artistikoak ekarriko du magia Elgetara. Plazan egingo dute emanaldia 12:30ean. Umorea eta ilusionismoa lantzen dituzte beraien ikuskizunetan.\nArgentinarrak dira jaiotzez biak, baina Bartzelonan bizi dira gaur egun. Kale-antzerkia egiten hara eta hona ibiltzen dira, eta sariak ere jaso dituzte; Vila-Realgo (2002) eta Lojako (2004) kale-antzerki jardunaldietan, adibidez.


Oferta formativa / Online ikastaroak / Turismo Gastronomikoa - Basque Culinary Center\n2022ko urrian hasiko da\n2022/10/11 - 2023/02/27\nAurkezpena Bideratua / Programa Egutegia Gehiago ezagutu Irakasleak Testigantzak Matrikula eta ordaintzeko moduak\nMurgildu turismo gastronomikoan gaur egungo erreferenteen bitartez, eta hobetu zure etorkizuna profesional egingo zaituen ikastaro honekin.\nEspezializazio-ikastaro hau turismo gastronomikoaren sektorean sartzeko programa ezin hobea da. Turismo gastronomikoa, datozen urteetan turismo-industriaren barruan erroka eta aukera handiz beteriko arloa da\nAUSARTZEN ZARA TURISMO GASTRONOMIKOAN ESPEZIALIZATUTAKO PROFESIONAL IZATEN?\nPrograma hau, turismo gastronomikoa interesatzen zaien pertsonei dago zuzenduta:\n- Turismoaren arloko profesionalak diren eta espezializatu eta karrera profesionalean aurrera egin nahi duten pertsonak: turismo-ikasketak egin dituztenak, gidak, bidaia-agentzietako langileak, turismo-jardueretako enpresak, etab.\n- Sukaldaritzaren arloko profesionalak diren eta turismo gastronomikoaren munduan sartu nahi duten pertsonak: hoteletako langileak, jatetxeetakoak, upeltegietakoak, elikagaien industriakoak, etab.\n- Beste diziplina batzuetako profesionalak diren eta turismoa eta gastronomia gustatzen zaielako turismo gastronomikoaren munduan sartu nahi duten pertsonak: Marketina, Komunikazioa, Kazetaritza, Ekonomia, Enpresa, Geografia eta abar ikasi duten pertsonak.\nIkastaroak honako modulu hauek ditu:\nM01 Turismo gastronomikoaren hastapenak 37,5\nM02 Turismo gastronomikoaren plangintza estrategikoa 37,5\nM03 Turismo gastronomikoaren merkatua: profilak eta segmentuak 37,5\nM04 Turismo gastronomikoko produktuak eta esperientziak diseinatzea 37,5\nM05 Turismo gastronomikoaren marketina 37,5\nM06 Laburpen-lana: turismo gastronomikoko produktu edo esperientzia bat sortzea 37,5\nBasque Culinary Center, Gastronomia Zientzia Fakultateko titulua.\nEskaeraren formularioaren bitartez, ikastaroari buruzko informazio zabala duen txostena lor dezakezu.\n• IKASTAROKO ORDUAK: 225h\n• ASTEKO DEDIKAZIOA: 12 ordu\n• ZUZENEKO SAIOAK: Astean behin arratsaldetan 19h-etatik 20h-etara CET ordutegian\nIkastaroa hasi baino lehen 0 modulua egiteko aukera izango dezu, ikastaroaren metodologia eta ikaskuntza-plataformaren ezaugarriak ikasteko.\nZuzeneko eskolak grabatuko dira, nahi duzunean ikus ditzazun Beharrezkoa den material guztia eguneko 24 orduetan eskuragarri izango da.\n• Basque Culinary Centerreko kudeaketa arloko irakasleek zure ikaskuntza gidatuko dute.\n• Basque Culinary Centerreko irakasle gonbidatu adituek masterclass eta zuzeneko eskolak emango dituzte astero.\nIkastaroaren prezioa 2.250 €-koa da.\nOrdainketa modua hurrengoa da:\n• 150€ eskaera aurkeztean.\n• Zenbatekoaren %40, hau da, 840€, onartua izana baieztatuta, plaza erreserbatzeko.\n• Zenbatekoaren gainerakoa, 1.260€, ikastaroa hasi baina lehen.\n• Alumni zerbitzuan sartzea ikastaroa gainditu ondoren.


ARABAKO KUADRILLETAKO LGTBI+ PERTSONEN ERREALITATEEN INGURUKO DIAGNOSIA\nGaldetegia modu anonimoan egingo da eta Arabako kuadrilletan —Gasteizkoan izan ezik— bizi diren LGTBI+ pertsonek erantzutea nahi genuke. Zure ikusgaitasuna alde batera utzita, zure iritzia oso garrantzitsua da eta, horregatik, galderak erantzutera gonbidatu nahi zaitugu. Dituzun arazo, behar eta proposamen ezberdinen bitartez, zure bizipenak azaltzea gustatuko litzaiguke.\nAzkenik, eskainitako interes, esfortzu eta denboragatik eskerrak eman nahi dizkizugu.\nZein kuadrilletan bizi zara? *\nZure arazo, behar eta proposamenei buruz sakonago hitz egin nahi baduzu, telefono zenbakia edota helbide elektronikoa eman eta zurekin harremanetan jarriko gara; 50 minutu inguruko elkarrizketa bat besterik ez da izango. Elkarrizketak anonimoak eta konfidentzialak izango dira. Jasotako datuen erabilera Arabako kuadrillen LGTBI pertsonen errealitatearen diagnostikora mugatuko da.


abentura programak - Agaiti - Debaventura\nPaintball buruzko informazioa\nEskonaurre Agurrak – Bilbo\nEskonaurre Agurrak – Donostia\nEzkongaiaren despedida dibertigarria eta originala izan dezan\nDebabentura paintball-ean ezkongaien despedida osasuntxu, dibertigarri eta bereziak antolatzen ditugu. Ahaztu ezinezko despedidak.\nPAINTBALL + BAZKARIA EDO AFARIA\nGozatu Paintball Eguna eta berreskuratu jateko indarra. Menu plateren artean, babarrunak, arkumeak, saiheskiak edo txahalak aurkituko dituzu. Edaria, etxeko postrea eta kafea ditu.\nPAINTBALL + KAPEAK + BAZKARIA EDO AFARIA\nBest Seller paketea. Aukera ezin hobea daukazue zezenekin jokatzeko eta kuadrilan bazkaltzeko. Enpresa, lagun talde, ezkongaien despedidak eta abar antolatzen ditugu.\nErakutsi ezazu zure trebetasuna gure zezentxoekin!!!\nPAINTBALL + TALASOTERAPIA + BAZKARIA EDO AFARIA\nNahi baldin baduzu eguna gustiz erlaxatua bukatzea, hauxe da aukera zoragarria.\nPaintball ekitalde batez gozatu ondoren erlaxatu zaitez talasoterapia batean.\nTalasoterapian aurkituko dituzu: 33º tenperatura eta itsasoko ura duen igerilekua hidrojet-ekin, burbuilak, zisne lepoak, korronte aurkako igeria, jakuzzis, pedilubio, terma erromatarra eta relax ingurumena.\nPAINTBALL + UPATEGI BISITA + JANARIA\nArdoaren kultura hain interesgarria denez, txakolindegia batera ibilaldia antolatu dugu. Enoturismo zerbitzua ezkaintzen du, non upetegiaren arteak irekitzen diren 10 pertsona eta 30-40 pertsona bitarteko taldeentzat.\nTxakolinaren kata egiten da, kupelen gelan, txakolina usaintzen eta dastatzen. Mahatsondoa landatzen irakasten da.\nPAINTBALL + PUENTING + JANARIA\nAbentura extrema paketea. Emozio indartsuenak aurkitu eta adrenalina sentitzen.\nPAINTBALL + ZALDIAK + JANARIA\nIzadiak eta animaliak gustoko baldin badituzu, hauxe da zuk aukeratu behar duzun ekintza.\nPAINTBALL + TREKKING + JANARIA\nDebaventurakin aurki ditzazkezun leku miresgarrietaz gozatzeko modurik onenetakoa, mendi-ibilbideak eginez izan daiteke. Olatz, Sakoneta, Itxaspe, Mendata, Arrate, Kilimon, Karakate... ezagutu itzazu gure eskualdeko eta Gipuzkoa osoko ingurunerik ederrenetakoak. Euskal Herrian Turismoa egiteko beste modu bat, lurrarekin eta ingurunearekin lotura zuzenagoarekin.\nPAINTBALL + URETAKO EKINTZAK + JANARIA\nPakete honetan bi uretako ekintza eskaitzen dizkizuegu: kaiak Oria errekan edo gure kostaldea zeharkatzen duen itsasontziko ibilaldia.\nItsasontziko ibilaldia paregabea da gure kostaldea, itsaslabarrak, harri hondartzak, gaindegiak eta igurumena ezagutzeko. Baita itsasoan bainua hartzeko aukera izango duzu.\nArropa berogarria eta prismatikuak eramatea gomendatzen da.\nKaiak ibilaldia Oria errekan egiten da. Kaiaz goza egingo duzu izadiarekin batera. Ekintza hau monitore batekin egiten da. Gomendagarria da zapata aproposak eramatea, kirol arropa eta beharrezkoa da igeri egiten jakitea. Arraun egiten jakitea ez da beharrezkoa.


Espainiak EBren aurrean defendatzen du osasun-zerbitzuei buruzko araudi komunitarioa egiteko beharra | Consumer\nEspainiak EBren aurrean defendatzen du osasun-zerbitzuei buruzko araudi komunitarioa egiteko beharra\nGaixoak estatu batetik bestera mugitzeko oinarrizko irizpideak ezartzea proposatzen du.\nEspainiak uste du beharrezkoa dela osasun-zerbitzuei ikuspegi europarretik heltzea, eta halaxe jakinarazi dio Europako Batzordeari Osasun eta Kontsumo Ministerioak bidalitako gutunean. Erkidegoko Gobernuak duela gutxi egin du osasun-zerbitzuen arloko etorkizuneko Ekintza Komunitarioari buruzko kontsulta, estatu kideen eta osasun-sektorean inplikatutako beste eragile batzuen ekarpenak biltzeko, herritarrak, gaixo-elkarteak, osasun-profesionalak, hornitzaileak eta estatuko eta eskualdeetako osasun-agintariak barne.\nElena Salgadok zuzentzen duen sailak Europar Batasuneko berariazko legeria baten aldeko apustua egin du, honako printzipio hauetan oinarrituta: unibertsaltasuna, kalitatea, ekitatea, elkartasuna, segurtasuna, ebidentzian eta etikan oinarritutako zainketak, pazienteen parte-hartzea eta pribatutasunarekiko eta konfidentzialtasunarekiko errespetua.\nPazienteen mugikortasuna da gaur egun EBn gehien eztabaidatzen den gaietako bat. Horri dagokionez, Espainiak beharrezkotzat jotzen du “argi eta garbi” definitzea zer osasun-zerbitzu edo -prestazio izango lituzketen Europako herritarrek beste estatu kide batzuetara egiten dituzten joan-etorrietan, eta, horretarako, Osasun Zerbitzu Komunen Zorro bat egitea.\nEra berean, beste estatu kide batzuetako herritarrei osasun-zerbitzuak ematen dizkieten herrialdeei laguntza horren kostuak itzultzeko proposatu du. Haren iritziz, iragaitzazko herritarrek ez lukete zerbitzuetara iristeko baldintza hoberik izan behar, ezta prestazio osagarririk ere, gaixo nazionalei baliabideak kentzeko.\nOsasun Sailak uste du, gainera, “Europako konpentsazio-funts bat” ezartzea komeni dela, atzerriko pazienteei arreta egokia emateko behar diren alderdien finantzaketa ziurtatzeko (interpreteen kontratazioa, adibidez).\nArau orokor gisa, Espainiak uste du pazienteak ez liratekeela beste estatu batzuetara joan behar osasun-zerbitzu jakin bat eskatzeko, baizik eta osasun-sistema igorleak bideratu behar lukeela hartzailearengana. Hala, Europako herritarrek osasun-arloan dituzten eskubideak bermatu nahi dira, eta, aldi berean, “osasun-turismoa” saihestu.\nEuropako etorkizuneko araudia egitean, subsidiariotasun-printzipioa lehenetsi behar da, osasun-sistemen antolaketa-erantzukizunak “estatu kideen mende egon behar baitu”, dio Ministerioak. Alde horretatik, adierazi du baldintza argi eta berariazkoak ezarri behar direla Estatuek jakin dezaten zer arautu dezaketen eskumen nazional gisa, eta zer arau bete behar dituzten barne-merkatuko arauetan.\nHalaber, Osasun Sailak uste du goi-mailako erakunde politiko bat sortu beharko litzatekeela gai horiek eztabaidatzeko, bai eta eztabaida-foro berezi bat ere, Gizarte Segurantzako eta Osasuneko agintari arduradunak bilduko dituena.\nSanitarioak UE zerbitzuak


Aviron Bayonnais Prestakuntza Zentroa\nBaionako prestakuntza zentroa\nPrestakuntza zentroa, 2004ean jaio da. Maila oneko errugbilariak errezibitzen ditu. La Floride eremuarekin, kalitatezko ingurumena dauka. Jokalari ainitz atera dira zentro hortaz, Top14 eta Prod2 mailetan ari direnak. Historikoki, Aviron Bayonnais talde formatzaile bat da. Formakuntza hori, bi helburu ditu :\nErrugbilari profesionalak formatzea, Aviron Bayonnais-ri lehentasuna emanez\nJokalariei estudioak segitzea eta diplomak lortzea\nGazte bakoitza unikoa bezala konsideratua da, bere kirol kalitateen garapena pasatzen da formakuntza indibilizatu batekin, ordutegi pertsonal batekin. Kirol proiektu indibidual bat eraikia da, entrenadoreekin, epe labur, ertain, eta luze batean finkatuak diren helburuekin. Prestakuntza zentroaren kirol ingurumena, diplomatua eta esperientzaduna, lanean ari da beste mailen arduradunekin, eta profesional ingurumenarekin, jarraipen bat izateko Aviron Bayonnais-ren proiektu orokorrean.\nEguneroko entrenamenduak – Sintetiko zelaia\nHobekuntza lantegiak, profesional taldearekin.\nMuskular indartze pertsonala – muskulazio gela\nMediku jarraikia (Protokola FFR/LNR) – Kinesiterapia\nJanaldi orekatuak lekuan bertan hartuak\nErrekuperazio arialdiak – Artak\nFormakuntza eskolar pertsonalitatua\nGazteentzat, edozein ibilbidearekin, Prestakuntza zentroa itzarmenak sortzen ditu erakunde lankideekin, antolaketa bat ahalbidetzen duena. Beharrezkoa baldin bada, formakuntza denboraren zabaltze bat posible da, doble proiektua lortzeko\nESAB : Eskola bat, kluban bertan\nPrestakuntza zentroa, ikasle guztien eskolar jarraipena segurtatzen du. Gainera, ESAB (Aviron Bayonnais-ko Kirolarien Eskola) sortu dugu, BTS MUC eta NDRC proposatzen duena, eskolatzea antolatua da irakasle talde batekin, kirol betebeharrei egokitua den ordutegi batekin. Gure estruktura hau, emaitza onak izan ditu, eta bilakaera konstantea dauka\nLurraldearen betebeharrei egokitzea\nPrestakuntza zentroak, lurraldeko etorkizun handiko jokalariak eta jokalari hoberenak erakartzen ditu. Lankideen dinamismoa eta boluntarioen bihotz-osotasunaren bitartez, behartsuei, laguntza ematen du


Radar astronomia - Wikipedia, entziklopedia askea.\nRadar astronomia gertuko objektu astronomikoak objektu hauen mikrouhinak islatuz eta oihartzunak aztertuz behatzeko teknika bat da. Ikerbide hau lau hamarkadatan zehar garatu da. Radar astronomia eta irrati-astronomiaren arteko ezberdintasuna lehena behaketa aktibo bat dela da, seinaleak igorriz eta jasoz, bigarrena pasiboa den bitartean, soilik seinaleak jasoz. Radar sistemak Eguzki-sistemari buruzko ikerketa mota askotarako erabili izan dira. Radar igorpena pultsatua edo jarraia izan daiteke.\n1998 JM8 asteroidearen radar bidezko irudiak eta konputagailu bidezko eredua\nRadarraren itzulerako seinalearen indarra distantziaren laugarren potentziaren aurkakoaren proportzionala da. Hobetutako instalakuntzek igorjasotzailearen energia handitzen dute, eta hobetutako aparailuek behaketa aukerak handitu dituzte.\nRadar teknikek, beste teknika batzuen bidez lortu ezingo litzatekeen informazioa ematen dute, erlatibitate orokorraren frogak Merkurio planeta behatzean, eta balio findu bat emanez unitate astronomikoarentzat adibidez. Radar bidezko irudiek gorputz solidoen forma eta azaleko ezaugarriei buruzko informazioa ematen dute, lurreko beste teknika batzuekin lor ezin daitekeena.\nRadarrak ematen duen astrometria biziki zehatza funtsezkoa da Lurretik gertuko asteroideen talkei buruzko epe luzerako iragarpenetan, 99942 Apophis objektuak ilustratutakoa kasu.\nMultimedia: Radar astronomy


Sopelan BILDUk bere hautagaiak aurkeztu zituen\nKategoria gurasoa: Sopela\tKategoria: Udala\tNoiz sortua: Ostirala, 06 Maiatza 2011\tArgitaratua: Ostirala, 06 Maiatza 2011\nLegalizazioa Espainiako Epaitegi Konstituzionalean erabakitzen ari zenean Sopelako BILDUk bere hautagaiak Kurtzioko kultur etxean aurkeztu zituen. Ekitaldi xumea eta urduriz beterikoa izan zen. Han bildu ziren auzokide guztiek oso presente zeukaten une horretan bertan Madrilgo hamaika pertsonek haien eskubide zibil eta politikoen inguruan erabaki potoloa hartzen ari zirela.\nEkitaldian hautagai ezberdinek hitza hartu zuten eta kandidatura zein Programaren ardatza nagusienak aurkeztu zituzten. Sopelan BILDUk aurkezten duen hautagai zerrendan, Alkatea izateko Saioa Villanueva dago eta beraren atzetik, lehenengo hamar postuak osatzen, Alain Goldaraz, Leire Pinedo, Betitxe Saitua, Juan Guillermo Garcia, Sonia Huidobro, Fernando Sanchez, Ignacio Arenas, María Jesús Mendiguren eta Juan Maria Sánchez kokatzen dira.\nProgramaren inguruan, herritarren protagonismoa benetan sortaraztea koalizioaren helburu nagusienetariko bat da. Horren ondoan porlanaren inbasioarekin amaitzea, Gazteentzako lokal autogestionatua eta Euskarari eman beharreko bultzada nabarmendu zuten.\nUdalaren gestioari aurrre egiteko lan talde zabala osatu dute eta funtzioanamentu iraunkorra edukiko du, herrigintzako dinamikari seriotasuna eta sakontasuna emmanez. Gaztetasuna eta esperientzia zerrenda osoan tartekatzen dira.\nAzaldu zutenez kaleko kanpaina oparoa burutuko dute eta oso emaitza onak jasotzeko aukera somatzen dute. Ekitaldia amaitu bezain pronto Bilboko Areatzara joan ziren bertan bildurik zeudenekin bat egiteko.


Maxim's tabernako Kristian Arantzabalek irabazi du Santa Marina jaietako Gin-Tonic txapelketa - Bergara - Goiena.eus\nMaxim's tabernako Kristian Arantzabalek irabazi du Santa Marina jaietako Gin-Tonic txapelketa\nLarraitz Zeberio Lekuona 2016-07-16 23:28\nBergarako Maxim's tabernako Kristian Arantzabal lehiaketa irabazi duen Gin-Tonica prestatzen.\nAuzoko zortzi tabernarik hartu dute parte jai batzordeak lehenengo aldiz antolatutako lehian. Aurrez ondo prestatuta etorri dira guztiak, baina epaimahaia bat etorri da. Publikoak ere izan du botoa emateko aukera. Astelehenean jakinaraziko dute publikoaren saria.\nBergarako Santa Marina jaietan Gin-Tonic lehiaketa egin dute aurten. Simon Arrieta plazan egin dute gaur arratsaldean, eta auzoko zortzi tabernari animatu dira parte hartzea. Matxategi, Aralar, Kayak, Arrano, Kai, Maxim's, Pol Pol eta Eusebio tabernetako ordezkariak, hain zuzen ere.\nBinaka gertatu dituzte Gin-Tonic tragoak, nork bere osagaiak aukeratuta. Guztiek amaitu dutenean bost lagunek egin dituzte epaimahai lanak, eta esan dutenez oso maila ona egon da. Parte-hartzaileek ahalegin berezia egin dute, eta landutako tragoak aurkeztu dituzte bai zaporeari dagokionean eta bai aurkezpenari dagokionean.\nEpaimahaiaren saria Maxim's tabernako Kristian Arantzabalenda izan da. "Ez nuen espero inondik ere. Egia da ondo landutako Gin-Tonic-a ekarri dugula. Emazteari asko gustatzen zaio, eta errezeta berarena da", esan du irabazleak. Sekretu gutxi dagoela azaldu du: "Neurriei tamaina hartzea, tonika oso poliki botatzea, gutxi eragitea eta dena hotza egotea". Aitortu du osagai berezi batzuk bazituela gaurko Gin-Tonic edariak: "Bota diot ipuru edo enebro apur bat, viscum lore-hostoak eta carambola fruta tropikal apur bat".\nPublikoak ere zortzi Gin-Tonic edariak dastatzeko aukera izan du, eta nahi izan duenak botoa eman du. Jai batzordetik esan dute astelehenean jakinaraziko dutela publikoaren saria norentzat den.\nGin Tonic txapelketa Bergarako Santa Marina jaietan\nLarraitz Zeberio Lekuona 2016 uzt 16 Bergara


Nola eman dezaket izena goi mailako heziketa ziklo batean? Zeintzuk dira sarbideak? — Unibertsitatea.Net\nNola eman dezaket izena goi mailako heziketa ziklo batean? Zeintzuk dira sarbideak?\nLanbide Heziketako ziklo batean sartzeko bi bide daude:\nZuzeneko sarbidea: DBH edo balio bereko ikasketak gaindituak dituenak eska dezake Erdi Mailako Heziketa Ziklo batean sartzea, eta Batxilergoa edo baliokideren bat gainditu duenak Goi Mailako Heziketa Ziklo baterako eskaera egin dezake.\nProba bidezko sarrera: Aurreko paragrafoan aipatutako ikasketak gainditu ez dituztenentzat proba bat antolatzen da, eta berau gainditzen dutenek eska dezakete sarrera dagokion Heziketa Zikloan. Proba horiek, eta probara aurkezteko bete behar diren baldintzak, desberdinak dira Erdi Mailako eta Goi Mailako Heziketa Zikloetan.\nBatxilergoa eginda baduzu, goi mailako zikloetara zuzenean sartu zaitezke, baina ez baduzu batxilergorik egin, sarbide froga egin behar duzu. Sarbide frogari buruzko informazio gehiago\nBehin azalduta zeintzuk diren Lanbide heziketarako sarbideak, aurrematrikula zelan egin dezakezun azalduko dugu.\n2011/12 ikasturterako Lanbide Heziketako ziklo batean izen ematea egiteko epea ekainak 1etik ekainak 10ra izango da. Aurrematrikula Heziketa zikloa egin nahi duzun ikastetxean egin behar duzu. Eta aurrematrikula berdinean beste bi ikastetxe jarri ditzakezu, horrela notaren arabera ikastetxe batean ez bazara sartzen, beste bi ikastetxe gehiagotan sartzeko aukera izango duzu. Matrikulazio egutegiari buruzko informazio gehiago\nNola kalkulatzen dute sarrera nota goi mailako heziketa zikloetan?\nHeziketa ziklo batean sarrera nota egongo da, eskatutako matrikulak eskainitako plazak baino gehiago direnean.\nZuzeneko sarbidea: Batxilergoko nota eta egindako modalitatea kontutan hartzen da. Batxilergoko modalitatea eta ikasi nahi den heziketa zikloa bateragarriak direnean, ikasle hauek lehentasuna izango dute beste batxilergo modalitate bat egin duten ikasleen aurrean. Heziketa zikloa eta batxilergoko modalitateen arteko lotura zein den jakiteko, heziketa zikloa egin nahi duzun ikastetxean galdetzea gomendatzen dizugu. Beraiek bait dute gai honi buruzko informazio osoa.\nProba bidezko sarbidea: Frogan ateratako nota hartuko da kontuan.\nLanbide Heziketako zikloei buruzko informazio gehiago Lanbide Heziketan sartzeko gidan\nbegiratu dezakezu: zer eskaintzen duten, zeintzuk diren sarbideak, sarbide probaren zehaztapenak, proba libreak eta abar.\nEta Heziketa ziklo bakoitzari buruzko informazioa Eusko Jaurlaritzako Hezkuntza, Unibertsitate eta Ikerketa saileko webgunean Lanbidez atalean\nAdibidea: Haur Hezkuntzan Goi Mailako Heziketa Zikloari buruzko informazioa, titulazioen zerrendan, gizarte eta kutur zerbitzuak lanbidean, Goi Mailako Haur Hezkuntza ikasketak loturan aurkituko duzu: Ikasketa hauen funtzio eta lanbideak zeintzuk diren, zein ikastetxetan ematen den (publiko eta pribatuak), irakasgaiak zeintzuk diren, lanbidearen lan ezarpena zein den...


Ligako txapelketarako finalerdia jokatuko du etzi Eibar Rugby Taldeak - etakitto.eus\nLigako txapelketarako finalerdia jokatuko du etzi Eibar Rugby Taldeak\nDenboraldiaren azken hatsetara heltzen ari garen honetan, Eibar Rugbyko emakumezkoen lehen taldeak domekan eguerdiko 12:00etan Madrilen izango du erronka Majadahonda taldearen aurrean. Iberdrola Ligako lehen fasea hirugarren amaitu eta gero, bigarren fasea ikasten joateko eta esperientzia irabazteko aprobetxatu dute eibartarrek. Orain benetako ordua iritsi zaie Guntinen neskei, irabaziz gero ezuste handienetakoa emango lukete-eta. Emaitza edozein izanda ere, denboraldi bikaina eskaini digute Eibar Rugbykoek maila gorenean egindako debutean.\nGure herriko taldearen “akademiak”, bestalde, progresatzen jarraitzen du eta aurrekoan U16 eta U18ko Gernika, Txingudi eta Eibarko taldeen arteko triangularra jokatu zen Gernikan. “Gernikako erraldoien eta Txingudiko trebeen aurka pixkanaka hazten ari direla” erakutsi zuten Eibarkoek, eta aldeak gero eta txikiagoak direla euren artean.\nEibar Rugby TaldeaErrugbiaERTrugby\n« Bi koronabirus kasu berri Eibarren Domekako bizikleta martxarekin hasiko da Sareren “Ibilian-ibilian, etxerako bidean” dinamika »


“Oñatitik burujabetzak eraikitzen” mahai ingurua antolatu da ekainaren 8rako — Berbia\n“Oñatitik burujabetzak eraikitzen” mahai ingurua antolatu da ekainaren 8rako\nTokiko politika sozioekonomiko eraldatzailearen inguruan udala egiten ari den lanketa aurkeztuko da\nEgun nagusi den sistema ekonomikoari alternatiba gisa sortzen da ekonomia sozial eta eraldatzailea. Ez da irtenbide teoriko bat baizik eta dagoeneko funtzionamenduan den eta funtzionatzen duen alternatiba praktikoa. Halako hainbat adibide ezagutu ahal izango dira udaleko Sozioekonomia departamentuak datorren astearterako antolatu duen mahai inguruan.\nTalaios Kooperatiba eta Olatukoop sareko kide den Beñat Irasuegi, Biziola sareko Markel Urretabizkaia, Lankiko ikerlari eta tokiko garapen eraldatzaileko ekosistemetan aditu den Arianne Kareaga eta D2030 plataformako koordinatzaile Elena Herrarte gonbidatu dira mahai inguruan parte hartzera.\nHerritar guztiei irekitako saio honetan ekonomia sozial eraldatzailea zer den azalduko da, arlo honetan Oñatiko udala egiten ari den lanketa aurkeztuko da, lurralde ezberdinetan dagoeneko martxan diren esperientzia batzuk azalduko dira eta Oñatin burujabetza nondik eta nola landu daitekeen eztabaidatuko da.\nOñatitik burujabetzak eraikitzen mahai ingurua Kultur etxeko zine aretoan egingo da, ekainaren 8an, 18:30tan hasita. Saioa irekia da, interesa duten herritar guztiei zuzenduta. Baina kontu egin lekua mugatua da eta osasun egoera dela eta, aretoko aforoa are mugatuagoa dagoela.


Balio diferentzialak (marketina) – Gizapedia\nBalio diferentzialak (marketina)\nMarketinean, balio diferentzialak lehiakideen aldean enpresak eskaintzen duen produktuak edo zerbitzuak dituen ezaugarri berezi positiboak dira, kontsumitzaileak erakartzeko erabiltzen direnak, hala nola, prezio merkea, kalitatea eta esklusibotasuna. Michael Porter marketin-adituaren arabera, abantaila konpetitiboak eskuratzeko hiru oinarri nagusietako bat balio diferentzialak garatzea da, diferentziazioa alegia, kostu-lidergoarekin eta segmentazioarekin batera.\nDesberdintzea, diferentziazioa, bereizkuntza (marketina)\nDesberdintzea, bereizkuntza, diferentziazio edo diferentziatzea, lehiakideetatik bereizi eta haien aldean abantaila lehiakorra sortzeko enpresak merkaturatzen duen produktuan ezaugarri bereziak, balio diferentzialak alegia, txertatzeko marketin-estrategia da. Desberdintzea arrakastatsua izan dadin produktuaren…\nBalio erantsia enpresa batean izandako produktu eta zerbitzuen salmentak ken kanpotik erositako produktu eta zerbitzuen kostua da. Enpresak bere jarduera ekonomikoaren bitartez erantsi egiten duen balioa da, sortzen…\nProba estatistikoetan, balio kritikoa hipotesi nulua baztertzera daraman estatistikoaren muga-balioa da, adierazgarritasun-maila jakin baterako; beraz, eremu kritikoaren muga da.


Marmitakoa "su gozotan" jarriz hasi dira berotzen Amurrioko jaiak - Aiaraldea.eus\nMarmitakoa "su gozotan" jarriz hasi dira berotzen Amurrioko jaiak\nIzar Mendiguren Cosgaya 2019-08-11 14:48 Kultura Amurrio\nSu-gozotan elkarteak antolatuta kazola eta herritar ugari aurkeztu dira marmitako txapelketara. Juan urrutia plazan izan da lehiaketa.\nGoizan goizetik ekin diote marmitakoa prestatzeari Amurrion. Su-gozotan elkartearen deialdiari jarraiki, Amurrioko eta inguruko pertsona asko bertaratu dira urteroko zitara. 13:00etan entregatu dituzte kazolak, eta 14:00etan izan da sari banaketa.\nIkusleen gozamenerako marmitako errazioak banatu dituzte, parte hartu ez dutenek garaiko janaria frogatzeko aukera izan dezaten. "Aurten 24 kazola egon dira", kontatu diote antolatzaileek Aiaraldea hedabideari. Hamargarren edizioa izan du aurten ekimenak.\nHiru egunez luzatu ziren Saratxoko jaiak


Kantua lagun Plateruenean - Nontzeberri\nHasiera/BESTELAKOAK/Kantua lagun Plateruenean\nKantua lagun Plateruenean\nKantulagun ekimenean euskal kantutegiko ale ezagunak biziberritzeko eta ez hain ezagunak ezagutu, ikasi eta ahogozatzeko modua eskaini nahi dute; tartean, Bizkaiko kantak. Horretarako, gainera, luxuzko kantuzaleak izango dituzte lagun:antzean kantari, letragile edo musikari ezagun bat izango dute gidari.\n"Euskaldunon iruditeria eta ikuskeraren zati handi eta eder bat dago gure kantetan. Euskalduna kantuzalea izan da beti. Horretarako giro aproposaren bila dabilenari, geuk eskainiko diogu modua. Hilean behin, eguenez, batuko gara, kantua lagun!".\nHonatx atondu dituzten hitzorduak: urtarrilak 20 ; otsailak 24 osteguna; martxoak 24 osteguna; apirilak 28 osteguna; eta maiatzak 27 ostirala, Kantu Afaria ere egingo dute.\nHaur Literaturako Mikel Zarate II. Saria 2011


Pump track pistaren obrak martxan eta haur parke berritua Arrobitxulo auzoan\nOtsailean zenbait obra hasi dituzte Arrobitxulo auzoan. Alde batetik, haur parkean konponketa- eta berritze-lanak egin dira eta dagoeneko amaituta daude. Bestetik, pump track pista eraikitzen hasi dira, 6 asteko epean amaituta egongo dena.\nHIRIGINTZAKO AHOLKU BATZORDEA 2021·02·12\nHirigintzako Aholku Batzordeak bilera egingo du otsailaren 15ean\nBatzorde horren egitekoa da Udalak plan orokorraren inguruan hartzen dituen gaietan iritzia eta aholkuak ematea. Batzorde hori funtsezko tresna hirigintzaren arloan herritarren parte hartzea bideratzeko.\nOrrialdea 82 nondik 190\n244 - 246 erakusten 569 emaitzetatik.\nAstigarragan emakumeen eta gizonen berdintasuna sustatzen duten elkarte, pertsona juridiko edo fisikoetarako 2022 urterako dirulaguntzen deialdia\n2022-06-28: Ohiko Tokiko gobernu batzarrarako bilera-deia\n2022-06-28: Ohiko udal osoko bilkurarako bilera-deia\nUrumea ibaia uholdeetatik babesteko proiektuaren 1. separatako obra egiteko desjabetza eta aldi baterako okupaziorako espedientea\n1 EKA 30 EKA\nEkaineko Agenda PDF\nEkainaren 1etik 30era\nGaztelekua: Ekaineko programazioa


Piarres Larzabal Kolegioa - "Suhiltzaile Solidarioak" elkartea gure kolegioan !!\n"Suhiltzaile Solidarioak" elkartea gure kolegioan !!\nElkartasun garaia hasi baita gure kolegioan, "Suhiltzaile Solidario" elkarteko bi kide komitatu ditugu gure kolegiora : kolegioko bi buraso diren Alexia eta Lydia. Eguerdiko jolas garaian hurbildu dira adin guztietako 60 ikasle.\nLehen parte batean, 2011ko martxoan sortutako elkartea aurkeztu digute, Frantziako zein eskualdetan aktiboak diren, nola kudeatua den elkartea... Elkarte honen helburu nagusia beharretan diren herrialdeak laguntzea da, bi faseetan bereziki : Lehen fasea "larrialde egoera" da, gertakari baten ondotik (uholdeak, lurrikara, tifoia...) eta bigarren fasea "eraikitze edo garapen prozesua" da, 3 urtez arituz herrietan. Haien misioak segurtatzeko, dirulaguntza desberdinak xerkatzen dituzte bai Erakunde Publikoei eskatuz baita ere ekintza ttipiei esker. Adibidez, duela 3 urte kolegioak antolatu zuen bixkotx salmenta bat Ziburuko Bixintxotan.\nBigarren parte batean, haien esperientzia orokorki azaldu dute : Filipinak, Jordania eta Serbian aritu izan zirela, gaur egun Nepalen, Togon eta Perun, eta laster Gineara joango direla. 2013an, Filipinetan iragan zen tifoiaren ondotik, eskolak berreraikitzen eta ura insatalatzen lortu zuten. 2015ean, Nepalen izan zen lurrikararen ondotik, eskolak eta ura aurkitzen lortu zuten. Perun, Lima inguruko auzo pobreetan, haur elbarrituak eta haien familiak laguntzen aritzen dira. Azkenik, Togon, ur edangarria eta komunak antolatu dituzte.\nPeruko bizi baldintzak errexkiago ulertzeko bideo bat ikusi dute : Peruko haur elbarrituekin eraman dute proiektua eta poliklinikan arituz, EDF saria irabazi zutela azpimarratu digute. Irudi desberdinen bitartez, haur trisomikoei emandako laguntza, bultzatzen dituzten aktibitateak, haurren poza ....erakutsia izan da. Egiten du bi urte orain han aritzen direla, azken urtea dute aurten : haur guztiak eskoletara garraiatzeko, 11 tokiko kamioneta bat erostea lortu dute, egokitu beharko dena orain.\nBideoa ikusi eta, galdera galdera btzuk pausatu dituzte ikasleek :\n- zenbat denborako joaten diren misioneetara ?\n- bolondres eta suhiltzaileen errola zein den ?\n- nola bizitzen dituzten haien misioak ?\n- nola errezibituak diren ?\n- nola egiten duten garraiatzeko aireportuak hetsiak direlarik ?\n- nola dakiten zein diren beharrak ?\n- zer eramaten duten haien maletan ?\n- zein formakuntza behar den haiekin lan egiteko ?....\nMintzaldi denboran, ikasleek biziki serioski entzun dute, parte hartze biziki baikorra erakutsi dute. Orain, 10 ikasleko talde ttipi bat sortu da elkartearen aldeko ekintza baten bultzatzeko, Peruko proiektua kari, azken urtea baitute...\nHaien kontaktua : www.pompiers-solidaires.org\nMilesker ainitz Alexia eta Lydiari ! Ongi segi lan ta lan !


Diseinu grafikoa Vitoria-Gasteizen | Web Diseinua\nDiseinu grafikoa Vitoria-Gasteizen\tDiseinu grafikoa & argazkilaritza korporatiboa Vitoria-Gasteizen\nWeb proiektu serio bat egiteko, diziplina eta ezagupen anitz behar dira:\nDiseinu grafikoa & branding\nMaketazioa eta erabilgarritasuna.\nFaktore hauek guztiak behar bezala koordinatzen direnean bakarrik web-proiektu arrakastatsuak sortzen dira. Arreta gehien eskatzen duen puntuetariko bat, irudia, diseinua eta branding korporatiboarekin lotutakoa da.\nWebDiseinuan, diseinu modernoen alde apustu egiten dugu, ezarritako arauak hautsiz, webgune bateko bisitarietan lehenengo inpaktu bisuala eragiteko asmoarekin.\nKontaktatu Zertarako itxaron? Zure konpentenziak gurekin haremanetan jarri daiteke.\nAurrekontua inongo konpromezurik gabe eskatu ezazu Logotipo & Logomarken diseinua\nAgian zure enpresaren irudi korporatiboa berriztu beharko zenuke, bai hamarkada bat berriztatu gabe daukazun hori. Baliteke, zure webgune berriaren garapenarekin batera, logotipo edota irudi korporatibo osoa egiteko momentu on bat izatea.\nGure taldeak, zure enpresarentzako irudi moderno bat garatuko du, zure irudi korporatiboa hobetzeko helburuarekin eta zure online presentzian eragin gehiago sortzeko helburuarekin. Logotipoak zein irudi korporatibo osoak garatzen ditugu, estilo gidaliburuak, txartelak edota bestelako aplikazioak.\nZure webgunean sartuko ditugun argazkiak egiteaz arduratuko gara ere. Azpiegituren zein langile, produktu, makineria edota tresneriaren argazkiak izan daitezke.\nProzesua argazkilaritza saioarekin hasten da, non gure lankide batek bezeroaren egoitzetara joango den. Argazkiak egin ostean, tratamendu digitala hasten da, honela, irudiak txukundu eta irudi korporatibora egokituko dira.\nAmaitzeko, emaitza bezeroari aurkezten zaio, honek nahi duenerako eskuragarri izan ditzan.\nWeb diseinu grafikoa\nNola ez, diseinu grafikoaren eta webgune baten interfacearen ezaugarri guztiaz arduratzen gara. Bezeroekin adostuta, gure diseinuak garbitasuna eta erabili errazak izatea dute helburu. Era berean, konpetentziaren aurrean gehiago nabarmentzeko, berritzaileak eta dinamikoak dira ere.\nBatzuetan, diseinu grafikoekin lanean aritu gara, web arloan, diseinu grafikoaren ezaugarri teknikoetan aholkularitza eskainiz. Hori dela eta, jada konfiantzazko diseinu grafikoko zerbitzuak eskaintzen dizkizun hornitzaile bat baduzu, horretara arazo barik egokituko gara.\nWebguneentzako diseinu grafikoa\nDiseinu grafikoa Gasteizen


Mendi bizikleta ibilbideak - Albergue “Arantzako Aterpea”\nDistantzia: 26,3 Km\nMalda: + 575 m / – 575 m\nIbilbide zirkularra da.\nA rantzatik errepidez Berrizaunera, Bidasoako tren-bide zaharraren bidetik ibaian gora. Sunbillako herriraino iritsi baino lehen goratzko pista bidea hartzen da. Igoera luzea(7,5 Km) baino erraza (%6,1 ekopenditza) Bulatsikikoleporain. Hortik jeitsiera teknikoa eta dibertigarria Arantzaraino.\nTCX artxiboa jeitsi


Antolatzaileak - 54. Durangoko Azoka - Kulturaren Plaza\n1965. urtean sortu eta Durangaldearen alde lan egiten duen elkartea da Gerediaga. Bera da Durangoko Azokaren antolatzaile nagusia eta antolaketa taldera batutako beste elkarte, erakunde eta taldeen koordinatzailea.\nGerediaga Elkarteak berak eta elkarteko kideen lanari esker, ekimen asko egin dira Durangaldean. Zeregin nagusia eskualdeko ondarea berreskuratzea, balioan jartzea eta zabaltzea da gaur egun “zaindu, ikertu, zabaldu” lelopean.\nEskualdeko ondareaz arduratuta, euskal kulturgintzak leku garrantzitsua izan du elkartearen ibilbidean. Era horretan, gaur egun Euskal Herriko kultur ekintza garrantzitsuena bihurtu den Durangoko Azoka antolatzeari ekin zion sorreratik.


Asturiera hizkuntza erromantzea da, "ibero-erromaniko" familiakoa. Era berean, asturleonera hizkuntza familia barnean kokatuta dago. Hizkuntzak izen ugari hartzen ditu ohituraren arabera: Asturianu, Llingua asturiana edo Bable, azken hau askotan hizkuntza gutxiesteko erabili izan dena. Estimazioen arabera, 550.000 bat lagunek hitz egiten dute Asturiasen (100.000k jatorrizko hizkuntza gisa dute).\nAsturiera hizkuntza erromantzea da, "ibero-erromaniko" familiakoa. Era berean, asturleonera hizkuntza familia barnean kokatuta dago. Hizkuntzak izen ugari hartzen ditu ohituraren arabera: Asturianu, Llingua asturiana edo Bable, azken hau askotan hizkuntza gutxiesteko erabili izan dena. Estimazioen arabera, 550.000 bat lagunek hitz egiten dute Asturiasen (100.000k jatorrizko hizkuntza gisa dute). (eu)\nMapa llingua asturiana.svg\nAsturieraren dialektoak eta, berde argiz, eonaviera.\nis prop-eu:eskualdeHizkuntzak of


Ozeania: kontinente bat Ozeano Barean\nOZEANIA XXI. MENDEAN BILAKAERA NABARMENA IZANGO DUTEN GUNEETAKO BATEAN DAGO, OZEANO BAREAN, ETA GUNE HORRETAN GARRANTZI HANDIKO ZEREGINA IZANGO DU, GAINERA, AUSTRALIA ETA ZEELANDA BERRIAREN ESKUTIKOzeanian daude munduko estatu aurreratuenetako bi: Australia eta Zeelanda Berria.\nHoriez gainera beste hamaika estatu burujabe daude, baina lurralde eremu txikia hartzen dute eta biztanle gutxi dituzte. Azkenik, badira beste herri batzuen administraziopean mende edo beste egitura zabalago batzuen barnean dauden lurraldeak ere, Hawai (Estatu Batuak) edo Kaledonia Berria eta Polinesia (Frantziaren babespean). Ozeaniako estatu guztiak Ozeano Barearen mendebalean daude, eta, esan bezala, Australia eta Zeelanda Berria, Commonwealtheko kideak biak, dira aurreratuenak. Bi estatu hauek XX. mendearen hasieran lortu zuten burujabetasuna; gainerako estatuak deskolonizazioaren ondoren egituratu ziren, 1960-1980 bitartean gehienak. Ozeaniako biztanle kopurua ez da oso handia, eta biztanle dentsitate bereziki apaleko zenbait gune daude; biztanle gehien dituzten estatuak Australia (17 milioi biztanle), Zeelanda Berria (3 milioi biztanle) eta Papua (4 milioi biztanle) dira. Australia eta Zeelanda Berriaren aldean maila apalagoa dute uharteko gainerako mikroestatuek, eta kanpotik iristen zaien laguntzatik bizi dira.\nII. MUNDU GERRAREN ONDOREN EKONOMIA BILAKAERA JARRAITUA ETA EPE LUZEKOA IZAN DU ESTATU HONEK ETA GAUR EGUN OZEANIAKO AURRERATUENA DAAustraliak 1931n lortu zuen burujabetasuna, Westminsterreko estatutuaren bidez, Commonwealthen baitan. Harrezkero hiru mailatan antolatuta dago hango politika: egitura federala, estatuarena eta lekuan lekuko erakundeena. Aginpide betearazlea erregetzak du, teorian behintzat, baina erregetzak ordezkari bat du, gobernadore orokorra.\nDena dela, eguneroko jarduera politikoa lehen ministroaren eta haren laguntzailearitzen den kabinetearen ?legebiltzarrak gehiengoz hautatua? esku dago. Baina egoera hori aldatzen hasi zen 1986an. Izan ere, urte horretan egindako erreferendumaren ondorioz Australia antolamendu politiko-administratibo hartatik aldentzen hasi zen; 2001. urterako beste erreferendum bat dago iragarrita, Australiako herritarrek orain arteko antolamendua onartzen duten ala errepublika ezarri eta Commonwealtharekin lotura hautsi nahi duten erabakitzeko.\nOro har, alderdi laborista izan da Australiaren historian eragin gehien izan duen alderdia, baina 1949tik 1972ra alderdi liberalak eta nekazarien alderdiak (zentro-eskuinekoa, gaur egun alderdi nazionala) osaturiko batasuna izan zen agintean; agintaldi horretan iritsi zuen bere gorena australiarren bizi mailak. Batasunaren agintaldiaren ondoren laboristak jarri ziren berriro gobernuan (1972-1975) eta atzetik nekazarien alderdia berriro, 1983 arte. Aurrerantzean ere horrela jarraitu dute, txandaketa sistemarekin alegia, eta horri esker gizarte babeserako munduko sistema onenetakoa eratu dute, ekonomia etekinak eta ondasunen banaketa elkarri egokitzen asmatu baitute.\nNazioarteko harremanei dagokienez, Australiak arazo larriak izan zituen Frantziarekin, frantziarrek Ozeano Barean saiakera nuklearrak egin baitzituen 1995-1996 urteetan; gatazka haren ondoren luzamendu nuklearra lortu zuten.\nOZEANO BAREKO SUZKO GERRIKOA DEITZEN DEN HORRETAN DAGO HERRIALDE HAU ETA IPARRALDEKO ETA HEGOALDEKO UHARTEAK ETA STEWART UHARTEAK HARTZEN DITUAustraliak bezala Zeelanda Berriak ere 1931n lortu zuen burujabetasuna, Commonwealthen barruan. Erakundeei eta politikari dagokienez ere Australiaren antz handia du. Gobernadore orokor bat dago, erregetzaren ordezkari, baina jarduera politikoa lehen ministroaren eta legebiltzarraren laguntzaz osaturiko kabinetearen esku dago. 1949 arte laboristak izan ziren agintari; haien lanari esker gizarte babeserako programa bikainak eratu ziren. Haien ondoren alderdi nazionalak hartu zuen aginpidea (zentro-eskuinekoa) eta harrezkero alderdi nagusien ?laborista eta nazionala? arteko txandaketa erabili da. Zeelanda Berriak harreman handia du Estatu Batuekin eta Australiarekin: 1951n ANZUS segurtasun hitzarmena sinatu zuten hiru herrialde horiek. Baina harreman horrek okerrera egin zuen 1986an, Zeelanda Berriak ez baitzuen onartzen Ozeano Barean arma nuklearrak garraiatzen ari ziren ontziak ibiltzerik, eta hori ez zetorren bat Frantziaren eta, batez ere, Estatu Batuen interesekin.\n1995ean liskarrak izan zituen berriro, Frantziarekin ordukoan, Ozeano Barean Frantziak egindako saiakera nuklearrak zirela eta. Zeelanda Berriko ekonomiaren oinarria lehen sektorea da, batez ere behi eta ardien esportazioa; landa lurren %90erabiltzen da behi eta ardi aziendak hazteko.\nJarduera horren bidez nekazaritza-abeltzaintzak eta elikagaien ekoizpenak garrantzi handia hartu du: alor horiek hartzen dute Zeelanda Berriaren esportazio guztien %90.\n1980az gero Australiarekin zenbait hitzarmen sinatu ditu, bi estatuen artean pertsonen eta salgaien merkataritza askea bideratzeko.\nAzkenik, Zeelanda Berria APEC erakundeko (Asiatik Ameriketarainoko Ozeano Bareko herrien ekonomia erakundea) kide da erakunde hori sortu zenez gero.\nPAPUA-GINEA BERRIA 1975 ALDEAN SORTU ZEN ARREN, OZEANIAKO HIRUGARREN ESTATUA DA, AUSTRALIA ETA ZEELANDA BERRIAREN ATZETIK.\nLEHENENGO BIEN ALDEAN, ORDEA, PAPUAK ASKOZ ERE GORABEHERA GEHIAGO DITU POLITIKAREN ALORREANGinea Berria eta beste zenbait uharte txikiago hartzen ditu; Ginea Berriaren mendebaleko muturra, Irian Barat, Indonesiaren mende dago. Papua-Ginea Berriko estatua 1975an sortu zen, Commonwealthen barruan, eta harrezkero Papuako agintariek banakuntzarako mugimendu etengabeei aurre egin behar izan diete, batez ere 1976az gero, Bougainville uhartekoari.\nUharte horrekin sortu zen liskar gogorra zela eta, autonomia estatutu berezia eman zitzaion, baina gaur egun oraindik ere ez da autonomia hori gauzatu. 1977az gero Pangu Pati eta alderdi progresistaren arteko batasuna dago Papuako agintean, eta modernizazioa eta egitura ekonomiko, sozial eta politiko guztiak eguneratzea izan da gobernuaren ardura nagusia. Horretarako harremanak sendotu ditu Asiako herriekin, batez ere Indonesiarekin, hurbiltasunagatik, eta Ozeaniako bi herrialde ahaltsuenekin, hau da Australia eta Zeelanda Berriarekin. Alor honetan garrantzi handiko hitzarmena sinatu zuen Australiarekin; hitzarmen horren arabera Australiak esku hartuko zuen Papuak Bougainville uhartearekin, bereziki hango gudaroste iraultzailearekin, zuen arazoan (hainbat aldiz borrokatu izan dira Bougainvilleko gudaroste iraultzailea eta Papuako gobernuaren gudarostea). 1994an bakea elkarrizketak hasi ziren, baina gaur egun ez atzera ez aurrera daude, itxuraz, 1995eko irailean Cairnsen (Australia) bilkura bat egin zen arren. Papuako gobernuak, bestalde, mertzenarioak erabili ditu arazoa konpontzeko eta horrek arazoak areagotu ditu 1997an gudarostearen eta gobernuaren artean.\nKaledonia Berria, kolonialismoaren jarraipena\nFRANTZIAREN ITSASOZ HARAINDIKO LURRALDE HAU UHARTEKO JATORRIZKO KANAKA KULTURAREN ETA FRANTZIAREKIKO MENDEKOTASUN ADMINISTRATIBOAREN ARTEAN BANATUA DAGOKaledonia Berria Frantziaren mende dago gaur egun, baina Cook britainiarrak aurkitu zuen 1774an. 1854 arte britainiar administraziopean egon zen, baina urte horretan Despointes almirante frantsesak menderatu zuen.\nHarrezkero gatazka handiak izan ziren uharte hartako Kanaka herriarekin. 1884an ezarri zen administrazio zibila eta mende horren bukaeran hasi zen uhartearen bilakaera, mea eta nikeletan zuen aberastasunari esker batez ere.\nHorrek Europa, Java eta Indonesiako emigrante oldeak erakarri zituen. 1914an 50.000 biztanletik gora zituen, baina hala ere esan beharra dago I. Mundu gerrak asko gelditu zuela hazkundea. Bigarren Mundu gerran aliatuen base nagusietakoa izan zen Ozeano Barean. 1946an, II. Mundu gerra amaitu ondoren Frantziako errepublikaren itsasoz haraindiko lurralde bihurtu zen. 1956an oinarrien lege bat onartu zen; lege horren bidez goi mailako komisario batek hartzen zuen Frantziako gobernuaren ordezkaritza, gobernu kontseilu bat zuela lagunzailea. 1988an subiranotasunaren arazoari irtenbidea emateko, Matignongo akordioak sinatu ziren Frantziako gobernuaren, europar jatorriko «kaldotxe» herriaren eta «kanaka» melanesiar komunitate burujabearen artean. Akordio horren klausularik aipagarrienak erreferendum bat agintzen zuen 1998 hasierarako, herritarrek erabaki zezaten bere etorkizunaz. Akordio horren interpretazio berria egin zen, ordea,eta horren ondorioz kanaka independentziazaleek elkarrizketetatik alde egin zuten.\nGaur egungo egoera aski nahasia da, kanakek ez baitute proiektu homogeneo bat: independentziaren alde daude batzuk, eta beste batzuk, berriz, subiranotasuna nahi dute baina Frantziaren barnean. Hori dela eta erreferendumaren ondoren gauzak orain arte bezalatsu geldituko dira seguru aski.\nCommonwealth: inperioa berpiztea\nCommonwealth erakundea 1921ean sortu zen, eta antzina Britainiako inperioarenak izandako lurralde gehienak hartzen ditu, britainiar koroa dutela lotura eta buru. Gaur egun 54 herrialde biltzen ditu, elkarren oso desberdinak guztiak: hor daude, esaterako, Kanada, Australia, Hegoafrika, Nigeria, India, Papua-Ginea Berria? Antolaketari dagokionez, idazkari orokor bat dago eta bi urtez behin, ordena jakinik kontuan hartu gabe, bilkura orokorra egiten da. 1997an Siant Andrewsen (Eskozia) egindako bileraz gero, erakunde komun horren lotura ekonomikoa sendotzeko lanean ari da Commonwealtha.\nEkonomian indar handia du, eta erakunde horretako herrialdeek ekoizten dute munduko te, kautxu, kakao, artile eta nikel gehiena.\nHori dela eta, hainbat herrialde dago erakunde horretan sartzekotan, adibidez palestinarrak eta Irlandako Errepublika. Prozesu horretan, ordea, bi oztopo daude: batetik Britainia Handiak ez du neurri horretako proiektu bati aurre egiteko ekonomia ahalmenik; eta, bestetik, Britainia Handiak interes handia du Europako Batasunean, eta batasun horrek ez ditu begi onez ikusten era horretako erakundeak.\nHorra hor Britainiako inperio-merkatuak dituen arazoak eta abantailak.


Sele2007 Uztaila 1 by joserra 3393 views\nAzulejoak by joserra 2082 views\nEsku-emateak by joserra 1851 views\nInekuazioak by Alazne Zarate 1680 views\n3 Ebaluazioa by arazelimm 675 views\n2.Ebaluazioa2bl by arazelimm 695 views\n1. 2007 ekaina Bi txalupa aldi berean eta toki berdinetik atera dira, bata Iparralderantz 120 kilometro orduko abiadurarekin eta bestea Ekialderantz 64 kilometro orduko abiadurarekin. Zazpi minutu eta erdi beranduago, zein da bi txalupen arteko distantzia? Enuntziatua\n2. Ebazpenerako prozedura Enuntziatua ulertu ondoren, emandako unitateak Km/h-ko eta minutuak direla ohartzen naiz, unitate berdinak izatea lortu behar dut. Horrez gain, 7 minutu eta erdi 7,5 min edo 7 min 30 sg ipin dezaket. Lehen aukera erabiliko dut, hau da 7,5 min. Iparralderantz 120 km/h abiadura darama, hau da 120 km/h  1/60 h/min= 2 km/min-ko 7,5 min  2 km/min = 15 km mugitzen da 7,5 minututan 64 km/h  1/60 h/min = 15/16 km/min-ko 7,5 min  15/16 km/min = 8 km mugitzen da 7,5 minututan Ip Ek\n3. Beraz, aurreko irudia ondokoa bihurtzen zaigu Irudia triangelu zuzena da eta eskatzen digute (Ip,Ik) distantzia kalkulatzeko, hau da, triangelu zuzenaren hipotenusaren luzera. Ezaguna da triangelu zuzen baten aldeen arteko erlazioa Pitagoras-en teoremak ematen digula: “ Katetoen karratuen batura berdin hipotenusaren karratua ” Teorema irudiari aplikatuz, ondoko balioa lortzen da 15 8 d Ip Ek\n4. Soluzioa 7,5 minutu igaro ondoren elkarrengandik 17 km-ra aurkituko dira .\n5.

Lagun batek zerbait eskatzen digunean, “bihar” hitza ez da existitzen .

George Nietzsche


Gaurko egunak kontakizuna behar duelako – Orgullo Athleticzale\nGaurko egunak kontakizuna behar duelako\nFecha: 17 agosto, 2015Autor/a: OrgulloAthleticzale 1 Comentario\nNon biziko duzu gaurko partidua? Non ospatuko duzu Athleticen lehenengo titulua 31 urteren ostean? Badakigu opor garaia dela eta athleticzale bakoitzak toki ezberdinetatik ikusiko dugula gaurko partidua. Batzuek Bartzelonan zuzenean, beste batzuek…\nvía Gaurko egunak kontakizuna behar duelako – Geuria.info – Uriola.eus.\nAnterior Entrada anterior: Participa con los jugadores/as en una sesión de fotos\nSiguiente Entrada siguiente: Curiosamente hoy es San Mamés… ¿premonición?\nUn comentario sobre “Gaurko egunak kontakizuna behar duelako”\n17 agosto, 2015 a las 17:14\nGaur aupa Ahletic


Donostia bere erresilientzia gaitasunak lantzen ari da egunotan Rigan Letonia - Estrategia Donostia\n2015 Urria 27\nDonostia bere erresilientzia gaitasunak lantzen ari da egunotan Rigan (Letonia)\nEuropako programa baten barruan egin dira lan-jardun horiek eta egingo diren jardun multzoko lehenak izan dira. Hiri hauek parte hartuko dute Donostiarekin batera proiektuan: Glasgow (Eskozia), Riga (Letonia), Bristol (Ingalaterra), Erroma (Italia), Vejle (Danimarka) eta Kristiansand (Norvegia).\nProiektuaren izena Smart Mature Resilience-Erresilentzia Aurreratu Adimenduna da\nKlima-aldaketaren, energiaren eta gizartearen arloan, besteak beste, krisialdi handiei aurre egiteko gaitasuna aztertzen eta hobetzen laguntzen duen eredu baten ezarpena zuzenduko du Donostiak.\nHurrengo lau egunetan proiektuan bildutako hiriek tailerren eta taldeko lanaren bitartez helduko diete azpiegitura kritikoei. Talde horren barruan komunikabideak (sareak, IKTak, ziber-segurtasuna), hornidurak (ura, elektrizitatea, eta abar), garraioa, salgai arriskutsuen garraioa, larrialdiak (uholdeak, suteak eta abar), segurtasuna eta bestelakoak bildu dira.\nHiri bakoitzak bere erresilientzia-mailaz eta egokitzeko gaitasunaz hitz egingo du. Horretarako, azken hamar urteetan hiria proban jarri duten 3 eta 5 gertakizun artean zehaztu behar dituzte, baita beste hainbat alderdi ere.\nHurrengo hiru urteetan, Nafarroako Unibertsitatearen TECNUN Ingeniaritza Eskola eta Donostiako Udala lankidetzan arituko dira, Estrategia Bulegoaren bidez, Europako hirien garapen erresilientea helburu duen proiektuan, Europar Batasunaren finantzazioarekin.\nErresilientzia kontzeptuak esan nahi du hiriek zer gaitasun duten krisialdiak saihesteko, horien eragina edo iraunaldia txikitzeko eta horien ostean normaltasunera itzultzeko ahalik eta baliabide gutxienekin.


Iritzia: Zu 'belarriprest'? - Nafarroako Hitza Iritzia: Zu ‘belarriprest’? – Nafarroako Hitza\nIritzia: Zu ‘belarriprest’?\n2018, abenduak 07 Albisteak, Iritzia, nafarroa 469\nAmaitu da Euskaraldia. 11 egunez txapa jarri, eta euskaraz jardun gara. Euskaraz; eta, askotan, euskarari buruz. Edo hala gertatu zait niri behintzat.\nSorpresak hartuko genituela aipatzen zuten Euskaraldiko sustatzaileek. Arrazoia zuten. Ohiko okindegira ogia erostera joan nintzenean hartu nuen lehenengoa. Arrazoirik gabe, beti gaztelaniaz eskatu dut ogia. Nahiko automatikoa izan ohi da erosketa, ia hitzik gabekoa: eskatu, ogia jaso, ordaindu eta joan.\nAhobizi rola aukeratu dut. Lehenengo hitza euskaraz egiteko konpromisoa hartu dut; betetzea, ordea, ez da erraza izan.\nEuskaraz egin nuen aurrenekoz okindegian. “Ogi barra bat, mesedez”. Esan bitartean hatzarekin bat nahi nuela nabarmendu nion. Baiezkoa erantzun zidan burua astinduz. Organ zuen barretako bat hartu; eta, inoiz ez bezala, txigortuagoa nahi nuen galdetu zidan. Ni, euskaraz: “Berdin zait, hori bera”. Beste bat hartu zuen. “Lehenengoa ongi zegoen”. “Ez, bestea”. “Hori, hori”. “Ez”. Azkenean, hatzak lagunduta ulertu zuen zein nahi nuen. “Eskerrik asko”. Eta atera nintzen. Inoiz baino zailagoa egin zitzaidan ogia erostea.\nETB1en eman zuten aurreneko Euskaraldiaren inguruko saioan, Amets Arzallusek aipatzen zuen euskaldunok beti justifikatu behar dugula geure burua. Arrazoia du. Okinak bazekien Euskaraldiaren inguruan, ez nintzen lehenengoa izan. Justifikatuta zegoen nire jarduna.\nEtengabe zuritu behar dugu geure burua, baina zenbaitek zama bikoitza izan dute Euskaraldian. Nire inguruko belarriprest guztiek etengabe azaldu behar izan dute euren erabakia. “Zu belarriprest? Baina zuk euskaraz ongi egiten duzu”. Ahobizia ez da belarripresta baino euskaldunagoa. Ez da gaitasun kontua soilik, konpromisoa da gakoa; eta bakoitzaren erabakia ulertzeko gai izan beharko genuke, epaitu gabe.\nBaina etengabe ari gara epaitzen. Baita geure burua ere. Badirudi euskaraz egiterakoan, beti zuzen hitz egin behar dugula. Baina ez da berdin gertatzen bestelako hizkuntzekin. Gaztelaniaz hitz egiten dudanean euskarazko hitzak erabiltzen ditut. Eta ez euskarazkoak bakarrik; baita ingelesezkoak ere, gero eta gehiago. Hala egitean, ez dut neure burua justifikatzeko beharrik sentitzen.\nNorbere buruari (eta komunitateari) ezarritako mugak azaleratzeko adibide ergel bat baino ez da izan irakurri berri duzuna. Baina sinetsita nago jendea euskaraz egitera ez ausartzearen arrazoietako bat hori dela. Eta horren erantzule gu ere bagara.\nAmaitu da Euskaraldia. Zer egin duzu txaparekin? Soinean daramazu? Barkatu, ez da zintzoa galdera; ez naiz hasiko leporatzen nik egiten ez dudana. Txapa etxean utzi dut. Baina hartutako konpromisoarekin, zer egingo dugu?\nEz da erraza izan euskarari eustea, baina oso aberasgarria izan da. Ogia euskaraz eros dezakedala jakin dut, haserrealdiak ere barregarriak izan daitezkeela euskaraz, gazteleraz bezain ongi ulertzen dugula elkar euskaraz… Ez dadila amaitu, faborez. Txaparik gabe bada ere, jarraitu izaten belarriprest edota ahobizi.\n« Musika bidaia liburutegian


Eskoriatza Garbiak organikoarendako kuboak balkoietan jartzera deitu die herritarrei, protesta modura - Eskoriatza - Goiena.eus\nEskoriatza Garbiak organikoarendako kuboak balkoietan jartzera deitu die herritarrei, protesta modura\nJokin Bereziartua Lizarazu 2014-04-04 13:24\nEskoriatza Garbiak deituta batzar irekia egin zuten atzo Ibarraundi museoan. Domekan martxan jarriko den atez ateko sistemaren aurka antolatu dituzten protesta ekintzen berri eman zuten; apirilaren 10eko osoko bilkurara joango dira, eta era berean, organikoarendako kubo marroiak balkoietan jartzera deitu diete eskoriatzarrei.\nDomekan jarriko da martxan Eskoriatzan hondakinak batzeko atez ateko sistema. Sistema horren aurka dagoen Eskoriatza Garbia plataformak batzar irekia egin zuen atzo Ibarraundi museoan, herritarren ekarpenak jaso eta datozen egunotarako antolatu dituzten protesta ekintzen berri emateko. Atez atekoa indarrean jartzen den egunean bertan hasiko dira protestak.\nKubo marroiak balkoietan jartzeaz gain, apirilaren 10ean egingo den osoko bilkurara agertzeko deia egin diete herritarrei. Osoko horretan otsail amaieran egindako herri kontsultaren notario-akta entregatuko diote alkateari.\nProtestak bateratua izan behar duela\nAtez atekoaren aurka daudela ozen esan gura dute, diotenez Udalak euren iritzia aintzat hartu arte. Era berean, atzoko batzarrean behin eta berriz aipatu zuten protestak bateratua izan behar duela.\nBestalde, domekan indarrean jarriko den sistema berriaren gaineko zalantzak argitzeko Ibarraundi museoan bertan Hondakinen Bulegoa jarri du Udalak, bi edo hiru hilabetez zabalik egongo dena. Astelehenetik eguenera bitartean goizez eta arratsaldez egongo da zabalik eta egubakoitzetan, berriz, goizez bakarrik.\n"Normaltasunez" dabiltza eskoriatzarrak atez atekoarekin, Udalaren arabera\nMirian Biteri 2014 api 08 Eskoriatza\nDomekatik martxan da atez ateko hondakin bilketa sistema Eskoriatzan. Udalak esandakoaren arabera, lehen egunotan "lasaitasunez" egin da bilketa, e...\nHiri hondakinak atez ate ateratzen hasiko dira eskoriatzarrak domekan\nMirian Biteri 2014 api 03 Eskoriatza\nDomekan hasiko dira eskoriatzarrak zaborra atez ate ateratzen –zabor organikoa atera beharko dute egun horretan– eta dagoeneko gertu ditu Udalak si...


IZARRAITZ, Urola eta Deba ibaien arteko erraldoia :: Mendiko Bideak\nHasiera > IZARRAITZ, Urola eta Deba ibaien arteko erraldoia\nIZARRAITZ, Urola eta Deba ibaien arteko erraldoia\nIzarraitz mendigune karstikoa Deba eta Urola ibaien artean altxatzen da. Tontor garaiena Erlo (1.026 m) da eta honekin, batera beste gailur batzuen artean, Kakueta (924 m) eta Xoxote (912) nabarmentzen dira. Ibaietatik tontorreraino altxatzen diren aldapa handiko maldak irudi ikusgarria dute, batez ere Urolaren ibarraren aldekoa. Mendizale eta txangolari ugari erakartzen dituen edertasun handiko paisaia du.\nGune karstiko guztietan bezala hemen ere badaude leize eta koba. Hauetako batzuk historiaurrean bizileku gisa erabili izan zirenak. Aipagarriena Ekaingoa da, Magdaleniense garaiko labar-pinturaren munduko altxorrenetako bat. Gehien irudikatuta dagoen animalia zaldia da, baina hartzak, ahuntzak, oreinak, bisonteak, baita izokin bat ere, ageri dira.\nAzpeitiko plazan hasi eta berehala lehenengo aldapak. ipar norabidean Xoxoteko malda gogorrari heldu diogu. Aranzeta, Bildotxola eta Urretatxiki atzean gelditu dira. Zerua laino dago, goibel, Iraurgiko haranaren hego-ekialdean eta hegoaldean Hernio eta Izazpi-Samiñoko mendiguneak daude. Urola ibaiaren urek Kantauri itsasoaren bila Izarraitz eta Hernio mendiguneen artean bidea egin dute. Haran honetan Azpeitiko etxadia hedatzen da. Ondare historiko-artistiko aberatsa mantentzen du, besteak beste Enparan dorretxea, Antxieta jauregia, Madalena baseliza eta ospitala…\nNaarguneko bordatik pasatu ondoren Badiolegitxo sakanean barneratu gara, Erlo eta Xoxote artean zabaltzen dena. Zuhaitz artean Azketako iturri ederrera iritsi gara. Ur trago bat eta aurrera. Gorago Azketako elur-zulo ikusgarria dago. Hurrengo aldapa gainditu eta Saninazioren estatuaraino joan gara. Hemendik bista ederra dago, baina gaur ez da egun aproposena horretaz gozatzeko.\nAterpean sartu, saldatxo bat hartu et bidea jarraitu dugu. Xoxote (912 m). Erlo aurrean dugu baino laino dago eta bere baitan dena ezkutatzen du. Goialdeko harkaitzen artean bide erosoen bila tontorrerantz goaz. Erlo (1.026 m). Bi punta ditu, gurutze banakin, lehena Azkenagain da, bigarrena Erlo.\nGoitik beherako bidea hasi dugu eta Eskortako puntatik pasatu ondoren aldapa tentean behera gune benetan ederretatik pasatu gara Soldadusoro leporaino arte. Goltzibarko sakonera jaisteko bidea jarraitu dugu. Goltzibar erreka jarraituz Sastarrain baserriraino iritsi gara, Ekaingo koba inguruan. Labar-pinturak babesteko koba itxita dago baina gertu dagoen erreplika bisita daiteke. Dagoeneko honen ondo ondotik pasatu gara.\nZestoa, herri termala, aurrean dugu. Garai batean ospe handia izan zuten bertako bainuetxeak. Sastarrain errekak Urolarekin bat egiten duen tokian Lilitarren jauregi eta oinetxea daude. Lauiturrieta iturri ederraren ondotik eta Zubizarretik pasatu ondoren Zestoako gune historiko politera iritsi gara.


Izapidetutako dokumentuen kopurua % 64 handitu da 2010ean.\nIndustria, Berrikuntza, Merkataritza eta Turismo Sailarekin egindako hiru espedientetik bi modu telematikoan izapidetu daitezke jada.\nEusko Jaurlaritzak informatika-alorrean abian jarritako jardun-planari esker, 208.148 izapide egin ahal izan dira bide horretatik azken bost urteetan.\nEuskal enpresek guztira 2.121.858 euro aurreztu zituzten iaz Eusko Jaurlaritzaren Industria, Berrikuntza, Merkataritza eta Turismo Sailarekin egindako espedienteak izapidetzeko teknologia telematiko berriak erabilita.\nZehazki, neurri hori gehien baliatu duten profesionalak igogailuen sektorekoak izan dira. Nagusiki instalazioen ikuskapen-eskabideak izapidetu dituzte Internet bidez, 906.594 euro aurreztuz.\nIzapide telematiko gehienak erregistratu dituen, eta, beraz, aurrezte handiena ekarri duen bigarren espedientea behe-tentsioko instalazio elektrikoak zerbitzuan jartzekoa izan da, 897.624 euroko onura ekonomikoarekin.\nHorren atzetik daude beherapenen deklarazioak Internet bidez egin dituzten dendak, guztira 126.252 euro aurreztuz, eta igogailuak instalatzeko espedienteak izapidetu dituzten enpresak, 65.282 euro aurreztuta.\n2010ean, Internet bidez izapidetutako dokumentuen kopurua % 64,7 handitu zen aurreko urtearekin konparatuta. Guztira, 30.098 dokumentu egin ziren, aurreko urteetan baino 10.615 gehiago. Euskal enpresaburuek 44.607 izapide bide horretatik egiteko aukera zuten, Industria, Berrikuntza, Merkataritza eta Turismo Sailarekin iaz egindako 65.363 izapideetatik. Jakina, beste guztiak oraindik ohiko bidetik egiten dira.\nHala ere, Sailak bide telematikoaren bidez eskaintzen dituen izapideen kopurua handitu egin da azken urteetan, herritarren kudeaketak erraztearen aldeko politika irmoari esker, eta, beraz, Industrian egiten diren izapide guztien % 46raino iritsi da, eta eskainitakoen % 68,2raino.\nEusko Jaurlaritzak informatika-alorrean abian jarritako jardun-planari esker, azken bost urteetan 208.148 izapide eskaini ahal izan dira bide horretatik. Datu garrantzitsuena da eskaintza handitu bada ere, horren erabilera hori baino gehiago handitu dela, 2006ko 17.445etik iazko 30.089ra igoz.\n2006tik 2010era bitarte Industria, Berrikuntza, Merkataritza eta Turismo Sailak izapidetutako espediente kopurua\nSailarekin egindako izapideak guztira\nSailaren eskaintza telematikoa\nBide telematikoan egindako izapideak\n17.445 (eskainitakoen % 40,09, eta guztizkoaren % 27,67)\n20.290 (eskainitakoen % 47,7, eta guztizkoaren % 32,42)\n20.947 (eskainitakoen % 50,2, eta guztizkoaren % 35,4)\n19.474 (eskainitakoen % 54,3, eta guztizkoaren % 37)\n30.089 (eskainitakoen % 68,2, eta guztizkoaren % 46)\nModu telematikoan izapidetu daitezkeen Industria, Berrikuntza, Merkataritza eta Turismo Sailaren espedienteak honako hauek dira:\nProiekturik gabeko behe-tentsioko instalazio elektrikoak zerbitzuan jartzea\nProiektudun behe-tentsioko instalazio elektrikoak zerbitzuan jartzea\nIgogailu berrien instalazioa, eta erreforma zerbitzuan jartzeko.\nErregai likidoak biltegiratzeko instalazioa, proiekturik gabe eta proiektuarekin\nEraikinetako instalazio termikoak, gas-instalazioak eta garabietako instalazioak, zerbitzuan jartzeko.\nEreduak poliki-poliki ezarri dira eta, hala, azken urtean, igogailu-baimenen % 100 sistema horren bitartez kudeatu da, eta horren atzetik, beherapenen deklarazioak eta behe-tentsioko buletinak.\nJaurlaritza jardun-ildo jakin bat garatzen ari da Informazio Gizartea eraikitzeko, eta proiektu hau jardun-ildo horren barruan kokatu behar da. Administrazioak egokitu behar izan du egoera berrira, zenbait eremutan: Saila hainbat baliabide teknologikoz hornitu da, proiektua garatzeko; inplikatutako funtzionario eta agenteei prestakuntza eskaini die; eta aplikazioaren onurak sustatzen eta hedatzen ditu, aplikazio hori etengabe hobetzearekin batera.\nGaur egun, Saila lanean ari da bide horren bitartez zerbitzu berriak eskaintzeko, hala nola: jakinarazpen elektroniko ziurtatua, datu pertsonalak mantentzeko "self-service" moduko bat, ziurtagiriak lortzeko eta espediente digitalak kudeatzeko baliagarri izango dena, oinarrizko informazioa webgunerako argitaratzea eta bitarteko horren bitartez kontsultak egiteko aukera.\nVitoria-Gasteiz, 2011ko uztailaren 7a.


Gelaxka bakoitzarentzat baliozko izango diren sarrerak defini ditzakezu. Gelaxka batean egindako sarrera baliogabeak atzera botako dira.\nBaliozkotasunaren araua aktibatu egiten da balio berri bat sartzean. Gelaxkan dagoeneko baliogabeko balio bat txertatuta badago, edo arrastatu eta jareginez edo kopiatu eta itsatsiz gelaxkan balio bat txertatzen baduzu, baliozkotasunaren arauak ez du eraginik izango.\nBaliogabeko datuak dituzten gelaxkak isolatzeko, edozein unetan hauta dezakezu Tresnak - Detektibea eta ondoren Markatu baliogabeko datuak komandoa.\nGelaxken edukiaren baliozkotasuna erabiltzea\nHautatu zein gelaxkatan aplikatu nahi duzun baliozkotasun-arau berria.\nAukeratu Datuak - Baliozkotasuna.\nIrizpideak fitxa-orrian, sartu gelaxketan sartzen diren balio berriek bete beharreko baldintzak.\nOnartu eremuan, hautatu aukera bat.\n"Osoko zenbakiak" hautatzen baduzu, "12,5" gisako balioak ez dira onartuko. "Data" aukeratuz gero, data-informazioa onartzen da bai data-formatu lokalean, bai serieko data gisa. Era berean, ordu-balioak bai "12:00" gisa eta bai serieko ordu-zenbaki gisa onartzen ditu "Ordua" baldintzak. "Testuaren luzera" baldintzak gelaxkek testua soilik izan dezaketela definitzen du.\nBaliozko sarreren zerrenda bat sartzeko, hautatu "Zerrenda".\nHautatu hurrengo baldintza Datuak aukeran. Aukeratzen duzunaren arabera, aukera gehigarriak egongo dira hautagai.\nGelaxka-baliozkotasunaren baldintzak zehaztu ondoren, beste bi orri-fitxak erabil ditzakezu mezu-koadroak sortzeko:\nSarreraren laguntza fitxa-orrian, sartu argibidearen titulua eta testua (gelaxka hautatutakoan bistaratuko dira).\nErrore-mezua fitxa-orrian, hautatu errorea gertatzean egingo den ekintza.\n"Gelditu" hautatzen baduzu, sarrera baliogabeak ez dira onartuko eta aurreko gelaxka-edukia mantenduko da.\nSarrera ezerezteko edo onartzeko elkarrizketa-koadro bat bistaratzeko, hautatu "Abisua" edo "Informazioa".\n"Makroa" hautatzen baduzu, errorea gertatzen denean aktibatuko den makroa defini dezakezu Arakatu botoiarekin.\nErrore-mezua bistaratzeko, hautatu Erakutsi errore-mezua baliogabeko balioak sartzean..\nErrore-mezua fitxa-orrian gelaxka-ekintza aldatu eta elkarrizketa-koadroa 'Ados' botoiarekin itxi ondoren, aurrena beste gelaxka bat hautatu behar duzu aldaketa gauzatzeko.\nDatuak - Baliozkotasuna\nTitle is: Gelaxka-edukien baliozkotasuna


Agifesek buru osasunaren inguruko VI. Kontakizun Laburren Lehiaketa antolatu du | AGIFES\nAgifesek buru osasunaren inguruko VI. Kontakizun Laburren Lehiaketa antolatu du\nAgifesek ‘Burua Aske’ VI. Kontakizun Laburren Lehiaketa jarri du martxan. Ekimen horrek buru osasunarekin erlazionatutako istorioak biltzea du helburu, baita gaia ikuspuntu baikorretik erakustea nahiz buru gaixotasuna duten pertsonei eragiten dieten mito eta aurreiritziak gainditzen laguntzea ere.\n‘Berdingabea zara’ sentsibilizazio kanpainaren barne dago lehiaketa. Egitasmo horrekin, buruko osasun arazoa duten pertsonen gizarteratzea eta laneratzea sustatu nahi du elkarteak, baita kolektiboari ateak irekitzen dizkion pertsona oro aintzat hartu eta konpromiso soziala indartu ere.\nInteresa duten guztiek euren kontakizunak info@agifes.org helbidera bidali ditzakete abenduaren 17ra arte. Elkarteko sentsibilizazio batzordea hiru lan onenak aukeratzeaz arduratuko da. Irabazleak 400 euro jasoko ditu, bigarrenak 200 eta hirugarrenak 100. Hiruek diploma bana ere jasoko dute.\nInformazio gehiagorako, lehiaketaren oinarriak kontsultatu.


Lanpernak – Mantala\nLanpernak, itsas-piruak, pertzebeak.\nBakio herriko itsasertzak sei kilometroko luzera dauka eta euskal kostaldeko tarte interesgarrienetakoa da. Itsasertz horretan, itsaslabar malkartsuak, hondartzak, uhartetxoak eta bestelako elementuak tartekatzen dira. Hala, paisaia aipagarria osatzen dute. Matxitxako lurmuturraren eta Bakioren arteko tokia bereziki nabarmentzekoa da. Biotopo babestu izendatu zuten eta, han, Gaztelugatxeko tonboloa eta Aketxe uhartetxoa daude.\nItsaslabar eta uhartetxo hurbilgaitzak eta lur aldapatsuak daudenez, eta haietan koba eta urpeko paisaia asko, hegaztientzako pausaleku baliotsua da. Itsas hondoetan arrain eta molusku barietate handia dago eta, itsaslabarretako oinarrian dauden pitzaduretan, lanperna preziatuak aurki ditzakegu. Bakiotarrek izugarri estimatzen dituztenez, armarrian agertzera ere iritsi ziren. Lanperna eskasiarik ez zegoen garaietan, Bakion asko jaten zituzten eta bertako tabernetan, hamaiketako edo askari gisa, lanpernak eltzean jateko ohitura zegoen.\nGaztelugatxe ingurua EAEko naturgune babestuen sareko biotopo babestu izendatu zuten, 1998an.\nLanpernak (Pollicipes cornucopia) bi bizi-aro oso ezberdin dauzkaten itsas krustazeoak dira. Larba-aroan, aske egiten dute igeri eta, aro hori bukatutakoan, arrokekin bat egin eta kolonia egonkorrak osatzen dituzte.\nBi zati ezberdin dauzkate: oskola edo kapitulua (lanpernaren goiko aldea edo azazkala) eta pedunkulua edo beheko aldea. Azken horren bidez, animalia harkaitzera itsasten da eta horixe da zati jangarria.\nLanpernak, aspalditik, kostaldeko gune arrokatsuetako biztanleentzako elikadura baliabide ona dira. Lanpernak biltzeko teknika arriskutsua izan ohi den arren, Kantauriko kostaldeko leku askotan kopuru izugarriak bildu dituzte, merkataritza eskari handiaren eta lonjan izaten duen prezio garestiaren eraginez. Hala, toki askotan behar baino gehiago ustiatu dituzte eta populazio naturalak nabarmen murriztu dira\nLanpernaren zaporeak eta uzten duen gustu onak jaki oso goxo bihurtzen dute. Lanperna onenak gorputz motza eta zabala daukatenak dira, lanperna luzeek baino zapore handiagoa eta haragi gehiago baitute. Zati jangarria pedunkuluaren barnean dago. Pedunkulua zilindro laranjatua da eta barruan itsas zapore bizia daukan haragi oso estimatua dauka.\nLanpernaren kokalekua Atlantikoaren ipar-mendebaldeko marearteko gune harritsu osoa da, Bretainiaren hegoaldetik (Frantzia) Afrikaren ipar-mendebalde eta Mediterraneoraino. Euskal Autonomia Erkidegoan, itsaslabar aldapatsuenak dauden guneetan aurki ditzakegu lanperna koloniak.\nDuela gutxi egindako azterketek adierazi dute Gaztelugatxeko biotopoan lanpernen dentsitatea eta biomasa nabarmen handitu dela berau babestu zutenetik (1998), baita babestu gabe dauden inguruko beste eremu batzuekin alderatuta (Izaro, Ogoño eta abar) lanperna gazteen eta heldu handien kopurua handitu dela ere. Horrek erakusten du eremu babestuek itsas baliabideen kontserbazioan funtzio garrantzitsua daukatela.\n1 kg lanperna, ura, gatza eta erenoitz-hostoa.\nUra kazola batean jarri, erenoitz-hostoa eta gatza gehitu eta sutan jarri.\nIrakite puntura iristen denean, lanpernak gehitu eta estali.\nUrak irakina berreskuratzen duenean, lanpernak atera eta zerbitzatu.


Mahats molekula bat eraginkorra izan liteke ultzeradun kolitisa tratatzeko | Consumer\nMahats molekula bat eraginkorra izan liteke ultzeradun kolitisa tratatzeko\nResveratrolak hainbat ekintza farmakologiko ditu, batez ere antiinflamatorioa, antioxidatzailea eta antitumorala.\nResveratrola, mahatsetan eta ardoaren deribatuetan dagoen molekula bat, “ultzeradun kolitisa tratatzeko eragile eraginkorra dela erakutsi du”, koloneko (heste lodia) eta ondesteko hanturazko gaixotasuna. Halaxe ageri da Sevillako Unibertsitateko Farmazia Fakultateko Farmakologia Sailean egindako azterlan batean. European Journal of Pharmacology aldizkarian argitaratu da, “Dietary supplementation of resveratrol attenuates chronic colonic inflammation in mice” izenburupean.\nIkerketak agerian uzten du polifenol hori baliagarria dela patologia hori garatu duten saguen osagarri dietetiko gisa. “Ultzeradun kolitisa hanturazko gaixotasuna da, eta estres oxidatiboa eta hanturazko bitartekarien goranzko erregulazioa ditu ezaugarri. Resveratrola, berriz, hainbat ekintza farmakologiko dituen konposatu bat da, batez ere antiinflamatorio, antioxidatzaile eta antitumoral gisa”, esan zuen Susana Sánchez-Hidalgo ikertzaileak.\nLana, Catalina Alarcón de la Lastra katedradunak zuzendua, sei asteko arratoietan gaixotasuna eragitea izan zen. Animalia horietako talde batek dieta estandarra hartu zuen, eta bigarrenak, berriz, resberatrolez aberastutako dieta. 30 egun igaro ondoren, karraskariek dextrano sulfatoa -patologiaz arduratzen den agentea- eduki zuten bost egunez. Sanchez-Hidalgok adierazi zuenez, dietak hiru astez luzatu ondoren, “polifenolak nabarmen murriztu zituen hanturaren aurkako zitokinak eta IL-10 zitokina antiinflamatorioa”.\ngaixotasun kolitis ultzeroso resveratrol


Hondarribia Blues Jaialdia bizirauteko proposamena | Angula Berria\nHasiera » Hondarribia Blues Jaialdia bizirauteko proposamena\nHondarribia Blues Jaialdia bizirauteko proposamena\nAbotsanitz udal taldeak Hondarribia Blues Jaialdia “ bizirauteko ” proposamena aurkeztu du. Proposamena gainontzeko udal taldeekin eta jaialdiaren antolatzaile Blue Vision enpresarekin konpartitu du Abotsanitzek.\nJakina denez, udal gobernuak 2018an jaialdiaren eredua aldatzea erabaki zuen, publikoa izatetik pribatua izatera igaroz. Baina 2018ko ekitaldia eta gero udal diruzaintzak espediente administratiboa ireki zuen. Horren aurrean, 2019ko ekitaldia bertan behera uztea erabaki zuen udal gobernuak. Abotsanitz ez dago ados hartutako erabakiarekin: “ Abotsanitzek uste du akats bat izan dela 2019ko ekitaldia bertan behera uztea. Sortu den arazoari irtenbidea bilatzea baino, arazo horren aurrean ezkutatu egin da gobernu taldea, Hondarribia kultura arloan mundu mailako erreferente eta gizarte arloan interes handikoa den ekitaldirik gabe utziz ”.\nHori horrela, jaialdia bizirauteko eta sortutako arazoei soluzioa emateko proposamena prestatu du Abotsanitzek. Proposamena lau baldintzetan oinarritzen da. Batetik, enpresa antolatzaileak ados egon beharko luke, hau da, espediente administratiboan aipatzen den diru kantitatea itzultzea onartuko luke. Bestetik, berandu gabe, ahal bada udazkenean zehar, 2020ko edizioko programa aurkeztu beharko litzateke. Hirugarrenik, udal gobernuak legealdiko lau urteetan aurrekontuan jaialdiaren partida mantentzea onartuko luke. Eta azkenik, jaialdiaren kontuek legea zorroztasunez bete beharko lukete.\nHondarribiko oposizioko lehen taldearen arabera, garrantzitsua da Udalak eta Blue Visionek elkarlanean aritzea hurrengo lau urteetan. Udalak, balorazioak egingo lituzte ekitaldi bakoitzaren ondoren, enpresarekin konpartituko lituzkeenak. Agintaldia bukatuta, jaialdiaren eredua baliagarria ote den edo beste nnorabide bat hartu beharko litzatekeen aztertuko lukete udal taldeek eta enpresak.\nHondarribiko oposizioko alderdi nagusiak gainontzeko udal taldeekin konpartitu du proposamena. Hain zuzen ere, Txomin Sagarzazu alkateari eskura pasa zion irailaren 20an. Hiru egun geroago udal talde guztien bozeramaileei helarazi zitzaien posta elektronikoz, eta irailaren 26an Udal Bozeramaile Batzordean aurkeztu zen. Orain arte es da erantzunik jaso. Blue Visionekin ere elkartu da Abotsanitz ekimenaren berri emateko.\nAbotsanitzen ustez, “ garaiz gabiltza 2020an Hondarribia Blues jaialdia edukitzeko, aurreko urteetan sortu diren arazo ekonomiko-administratiboei irtenbidea ematearekin batera ”.\nHondarribia Blues Jaialdia


Ur taberna | Tempografix\nJatetxeko menu pertsonalizatuak\nLan interesgarria eta polita. Hasteko sortzeko askatasuna izan genuen. Eta hau beti espertzekoa da. Eta marca eta irudi korporatiboa sortu eta gero transmititu beharreko baloreak ondo ezagutzen genituen. Eta bide hau jarraituta karta hauek sortu genituen. Egurrean oinarrituak eta laserrarekin markatuak.


EIBZ | Kontsulta zerbitzua | 2 orrialdea\n“Aita, ama eta anaiarekin nago argazki honetan” ala “Aitarekin, amarekin eta anaiarekin nago argazki honetan”?\nSendia eta “norekin” ari gara lantzen eta, horretarako, familiako argazkiak ekarri behar izan dituzte ikasleek eskolara. Bat-batean zalantza sortu zait: bi esaldi hauetako zein da zuzena, zuen ustez?\na) “Aita, ama eta anaiarekin nago argazki honetan”.\nb) “Aitarekin, amarekin eta anaiarekin nago argazki honetan”.\nKategoria Hizkuntza, etiketak Euskaltzaindiaren 111. araua, izen-sintagmen arteko juntadura, norekin, 2015/04/21 egilea EIBZ.\nZuzena al da “mozorratu” aditza? Nik “mozorrotu” erabiltzen dut, baina behin baino gehiagotan entzun eta irakurri dut “mozorratu”.\nKategoria Hizkuntza, etiketak aditza, lexikoa, 2015/02/03 egilea EIBZ.


Espainiako Polizia Nazionalaren webgunea\nHerritarrentzako prebentzio-planak eta -programak\nOrrialde hauetan zenbait aholku topatuko duzu, euren xedea izango da besteak beste, opor seguruagoak izan ditzazula, zure etxebizitzan oinarrizko segurtasun neurri batzuk har ditzazula, interneten ibilera segurua izan dadila, turistentzako aholkuak...\nIkusi aholku guztiak\nLaguntzerik ba al daukagu?\nJar zaitez gurekin harremanetan segurtasun-plan eta -programei buruzko informazio gehiago lortzeko.\nZure laguntza garrantzitsua da.\nFamilia eta Emakumeari Arreta Unitatea.\nGenero, etxeko eta sexu indarkeriari buruzko arau-hauste penalen prebentzio eta ikerketan berizitutako Polizia Nazionalaren unitatea gara gu.\nGehiago irakurri sobre atención a la Familia y Mujer\nGizakien salerosketa XXI. mendeko esklabutza mota ba da, delitu arruntenetariko bat da eta mundu osoan diru gehien mugitzen duena, drogen eta armen trafikoaren atzetik.\nGehiago irakurri sobre trata de seres humanos\nHerritarren lankidetzaren eskaera\nPertsona bilatuak Pertsona desagertuak\nNabigatu segurtasunez, egin zaitez ciberexpert@\nHaurrak babesteaz ari garenean, askotan helduok ez dakigu oso ongi nola aritu. Debekatzaile izatea permisiboa bezain negatiboa da, horregatik familiei hezkuntza digital bat emateko, Ciberexpert@s programa sortzen da, Polizia Nazionalaren Herritar artaidetzaren Unitateak sortutakoa, Telefonica eta Cibervoluntarios Fundazioaren laguntzaz.\nwww.ciberexperto.org Ireki beste leiho bat. Kanpoko esteka.\nEspainian jazotako ekintzengatik\n091 zenbakiaren Aretoak herritarren premiazko eskaera eta informazio-eskakizunak bideratzen ditu Espainia osoan.\nEspainiatik kanpoan jazotako ekintzengatik\nTelefonoa: +34 91.582.29.00\nFaxa: +34 91.582.29.80\nPosta elektronikoa: dci.sgcenci@policia.es\nNazioarteko Komunikazio-Zentro Nazionala, egunean 24 ordu eta astean 7 egun aritzen dena, Espainiatik kanpoan dauden Espainiako herritarren eskaerei eta eskakizunei egin die arreta.\nEntzuteko ezgaitasunen bat duten pertsonak\nEntzuteko ezagaitasuna duten lagunek arrisku egora edo delituko alerta bat igorri dezakete euren smartphoneetatik biktima edo lekuko izatean eta era eraginkor eta bizkorrenean egingo diete arreta Alertcops aplikazioaren bidez.\nJoan AlerCops web orrialdera Ireki leiho berria reki beste leiho bat. Kanpoko esteka.\nGUREKIN ELKARLANEAN ARITU SARE SOZIALEN BITARTEZ!


1. unitatea azterketa\nPertzepzioa Aurkezpena by Fernando Antolín ... 6769 views\n12 13 programazio laburra psikologia by Fernando Antolín ... 3314 views\nDismorfobia by Xuaxtenea 588 views\nPsicopatia neurtzeko eskala by xuastenea 505 views\nArazo eta nahaste psikopatologikoak... by xuastenea 905 views\n1. PSIKOLOGIA Orientazio Saila - Aixerrota BHI Getxo - psiko@euskalerria.orgIkaslea : DATA:EBALUAZIO IRIZPIDEAK: Zure nota: NOTA__ EBALUAZIOA ___ AZTERKETA 1. Eman gaur egun onartuen dagoen psikologiaren definizioa eta azaldu definizio horretan agertzen diren terminoak zure hitzez. 1. Zertan datza psikologia arrunta(sasipsikologia) eta psikologia zientifikoaren arteko diferentzia? 2. Lotu psikologiaren arlo bakoitza dagokion definizioarekin. • Gizarte-taldeek eta komunikabideek GARAPENAREN besteengan nola eragiten duten aztertzen PSIKOLOGIA du. • Jokabidearen aldaketak eta berezitasunak INDUSTRI PSIKOLOGIA adinaren arabera aztertzen du. • Lan eta ekonomia-eremuko arazoez PSIKOFISIOLOGIA arduratzen da baita pertsonen hautapenaz eta lanbide-orientazioaz. HEZKUNTZAREN • Gizakien eta animalien portaeren oinarri PSIKOLOGIA fisiologikoak aztertzen ditu. PSIKOLOGIA SOZIALA • Heziketarekin zerikusia duten arazoak, hezkuntza egitarauentzako materialak eta prozedurak sortu, garatu eta ebaluatzen PSIKOLOGIA ditu. ESPERIMENTALA • Buruko gaixotasun eta nahaste larrien diagnostikoaz eta terapiaz arduratzen da. PSIKOLOGIA KLINIKOA • Metodo esperimentalez bidez, fenomeno psikikoak eta organismoaren portaera ikertzen ditu.\n2. PSIKOLOGIA Orientazio Saila - Aixerrota BHI Getxo - psiko@euskalerria.org3.- Zeintzuk dira Psikologian erabili ohi diren metodoak?4.- Azal ezazu labur-labur zeintzuk diren metodo deskribatzaileak. Jar itzazu adibideak.5.- Zertan datza metodo esperimentala?6.- Zer dio Psikologia Kognitiboak?7.- Zein da Freud-en teoriaren oinarrizko kontzeptua? Azaldu.8.- Zein da Psikologia Humanistak Behaviorismoari egin zion kritikarik nagusiena?\n3. PSIKOLOGIAOrientazio Saila - Aixerrota BHIGetxo - psiko@euskalerria.org\n12 13 programazio laburra psikologia\nPsicopatia neurtzeko eskala\nArazo eta nahaste psikopatologikoak haurtzaroan


«JUL DIC MAR »\n4 jul 11 - 12 sep 13\nEuskaltzaindiak Agosti Chaho omendu du, haren jaiotzaren bigarren urteurrenean\n2011-12-20\tPrentsa zerbitzua\nJoan den ostiralean, abenduaren 16an, Euskaltzaindiak Agosti Chahoren omenezko jardunaldia egin zuen Baionan, haren jaiotzaren bigarren mendeurrenaren harira. IKER zentroan burutu zen jardunaldia Akademiaren Literatura Ikerketa batzordeak antolatu zen. "Agosti Chaho eta erromantizismoa Euskal Herrian" izan zuen goiburu nagusia eta hauek izan ziren hizlariak: Beñat Oihartzabal, "Chaho eta euskal gramatika"; Txomin Peillen, "Euskararen iturriak Chahoren hiztegiaren hitzaurrean"; eta Ana Toledo, "Aitor-en oihartzuna Hego Euskal Herrian".\nArratsaldean, ageriko bilkura egin zuen Euskaltzaindiak. Xabier Kintana idazkariak sarrera-hitzak esan zituen, eta ondoren Jean Haritschelharrek -"Euskal Herria Chahoren begietan"- eta Patri Urkizuk -"Agosti Chahoren obraz eta bere eraginaz"- hitzaldi bana eman zuten.\nTurkia, Azerbaijan, Armenia eta Georgiako leku-izenak euskaraz\n2011-12-19\tJose Luis Lizundia eta Alfontso Mujika\nEuropako toponimia aski xehe arautu ondoren, Ekialde Hurbileko eta Ipar Afrikako toponimia nagusia lantzeari ekin dio Euskaltzaindiko Exonomastika batzordeak. Lan horren lehen emaitza dira 160. eta 161. arauak: bietan argitaratu ditu Euskaltzaindiak Turkia, Azerbaijan, Armenia eta Georgiako toponimia eta alfabetoetako euskararako transkripzio-irizpideak.\nGehiago irakurri... Iruzkin bat idatzi\nAgosti Chahoren omenez, Euskaltzaindia Baionan da gaur\n2011-12-16\tPrentsa zerbitzua\nEuskaltzaindia Agosti Chahoren omenezko jardunaldia egiten ari da gaur, abenduaren 16an, Baionan, IKER zentroan, haren jaiotzaren bigarren mendeurrenaren harira. Literatura Ikerketa batzordeak antolatu duen jardunaldi hori goizean burutu da, "Agosti Chaho eta erromantizismoa Euskal Herrian" izenburupean. Hauek izan dira hizlari: Beñat Oihartzabal, "Chaho eta euskal gramatika"; Txomin Peillen, "Euskararen iturriak Chahoren hiztegiaren hitzaurrean"; eta Ana Toledo, "Aitor-en oihartzuna Hego Euskal Herrian".\nArratsaldean, ageriko bilkura egingo du Akademiak, leku berean. Hau izango da egitaraua:\n17:00: Xabier Kintanaren Euskaltzaindiko idazkariaren sarrera-hitzak\n17:15: Jean Haritschelhar, "Euskal Herria Chahoren begietan"\n18:00: Patri Urkizu, "Agosti Chahoren obraz eta bere eraginaz"\nBilboko Udalak Xabier Gereño omendu zuen, Euskararen Nazioarteko Egunaren ospakizunen barruan\n"Gernika-Lumoko toponimia" liburuaren aurkezpena\nAndolin Eguzkitza gogoan Santurtziko Mamariga Kulturgunean


Non Zaude Ilargia? PDF | ePub - eLibros\nTitulo del libro: Non Zaude Ilargia?\nLibro Non Zaude Ilargia? pdf completo en español\nDescargar Non Zaude Ilargia? en pdf gratis completo\nNon Zaude Ilargia? epub online\n- Zergatik zaude kaxa batean eserita? - Ez da kaxa murciélago.- Zertan ari zara kaxa horren bocio? - Ez da kaxa bat! Kaxa bat horixe besterik ez da ?? baldin eta baz kaxa bat Ipuin honetako protagonistak horixe erakusten digu, hots, kaxa bat gure irudimenak uzten digun guztia izan ahal dela: mendi bat, espazio suziri bat ?? Bere haurtzaroko bizipenak birsortuz, egileak aspaldiko baliabide urrien\nAdopzioaren munduan esan ohi da gure seme-alabak ez direla gure sabeletik jaiotzen mundura, baina bai, ordea, gure bihotzetik. Gure bihotzaren seme-alabak direla arrapostu egiten diegu genetikari garrantzi handiegia ematen dietenei. Erantzun ederra, inondik ere, eta nik segida eman nahi diot liburu honetan. Hori bai, liburu honetara nazioarteko adopzio bat burutzeko gida bat aurkituko duzulakoan h\nParanaoiaren Hozberoa Juan Zelaia Saria 2007\nIzuzkiza Tartas, Juan Esku artean duzun liburua irakurtzea erabaki baduzu, ipurdia, besapea edo mingain azpia persa izan haren mamiak bertan atsedena har dezan. Saiakerak, termómetro gisa, paranoia noraino duzun barneratuta argituko dizu, bi salbuespenekin: erremediorik gabe gaixo bazaude, gaixotasunak berak nahi duena erakutsiko dijo termometroak eta, beraz, liburuak ez dizu merezi; Eta gaixo ez\nHirukiek Sherlock Holmes ezagutzen dute, literaturako detektiberik ospetsuena. Harentzako ez dago erantzunik gabeko enigmarik! Abentura honetan, hiru neskak eta Sherlock misterio harrigarri morir argitzen ahaleginduko dira: Sorgin Aspertua desagertu egin da! Sorginak, mamuak, lapurretak ?? Anek, Elenek eta Teresek irudimena erabili beharko dute honen guztiaren atzean zer gordetzen den argitzeko. E\nUrduri zaude lleva. Laurarekiko harremanak para jota daude. Badakizu hurrengo galdera ez dela y ao noiz izango duzuen seme-alabarik. Hurrengo galdera zera izango da, un zer egingo ote duzuen amaiera ahalik eta samurrena izan dadin. Egun bateó el besto emaztea zein maitalea galduko dituzu. Batak ziurtasuna ematen zizun. Besteak sexua. Batak zurekikoa amaitzea erabaki du. Besteak laster hartuko del\nToki pobres edo aberats batean ote zauden jakiteko, begiratu zakarrontziei. Zikinkeriaren ordez zakarrontziak ikusiz gero, ez pobre ez aberats izango de: turistikoa, horixe. Zikinkeria zakarrontzirik gabe ikusiz gero, pobrea derrigorrean. Eta jendea zikinkeria artean bizi baldin bada, oso-osoa pobrea izango da. Aipu honek ematen dio hasiera Patxi Zubizarretaren ipuinari. Egiaz, zikinkeriaz, beteta\nZuek zer bisitatu nahi izaten duzue oporretan zaudetenean? Mamuenak diruditen erretratuz betetako museoak? Parke abandonatuak? Armadura mehatxagarriak dauzkaten gazteluak ?. Huevos de Pascua, Huevos de Pascua, Huevos de Pascua, Huevos de Pascua, Huevos de Pascua, Huevos de Pascua ...\nHan egon zen pixka bateador Tom kale erdian, etxe ilun eta is hari begira. ¡Anjela! ? Esan zuen poliki bere artean-. ¡Anjela! ¿No arraio zaude? Handik metro gutxitara, gabardina grisdun gizona zegoen, atari ilun batean gordeta, Tomi begira. Haren mugimendu guztiak arretaz segiten zituen ... Antso kapitainari misio sekretua agindu diote Eurasiako Konfederazioko agintariek: Marteko Hidra basera z\nPostetxetik pakete murciélago jasotzera pasatzeko agindua jaso de Madame Kontxexik. Joan da eta kutxa tzar handi murciélago eman diote. Echa un vistazo a la siguiente tabla: Madre Kontxexiri agur eta goraintzi: Gordeko egun pare batez edo, kutxa inork ireki gabe? Irekiko bazenu, zuretzat kalte. Infernuko zuloraino izango duzu segika ha segika nire aiherkunde saminena. Irekitzen es un baduzu, ber\nEdurne balea urdin handia da. Ke Katuta dago cabello batzuk triste daudelako. Tristuraren zergatia jakiteko honako galdera ardiente: Zergatik zaude sad?\nPrest a itsaspeko Zaude zenbait abenturatan murgiltzeko Bob Bikini Esponjarekin eta haren Hondoko lagunekin? Liburu koloretsu honetan Eszena apaindu bikainak eta jarduera dibertigarriak ahal Osatu dituzu izango, eranskailuak erabilita. 50 berrerabilgarri eranskailu baino gehiago horretarako dituzu.